3.  การประกอบธุรกิจ

    1.  ลักษณะของผลิตภัณฑ์หรือบริการ

  บริษัท โกลบอล คอนเน็คชั่นส์ จำกัด (มหาชน) แบ่งธุรกิจ ออกเป็น 3 หน่วยธุรกิจหลัก คือ

1.  หน่วยธุรกิจ Commodity Polymer

2.  หน่วยธุรกิจ Specialty and Engineering Polymer

3.  หน่วยธุรกิจ Specialty Chemical

  แผนผังแสดงการจัดโครงสร้างองค์กรตามหน่วยธุรกิจ (Business Unit) และหน่วยธุรกิจย่อย
  (Sub Business Unit) สามารถแสดงได้ดังนี้

1.  หน่วยธุรกิจ Commodity Polymer

  หน่วยธุรกิจ Commodity Polymer
  เป็นหน่วยธุรกิจที่ดูแลสินค้าประเภทวัตถุดิบพื้นฐานที่มีความเปลี่ยนแปลงทางด้านราคาสูง
  โดยสินค้าประเภทนี้จะเป็นสินค้าที่มีการซื้อขายคล่องตัว ทำให้มีปริมาณและมูลค่าการซื้อขายสูง
  โดยมากกว่า 40% ของยอดขายในหน่วยธุรกิจนี้จะอยู่ในรูปเครดิตทางการค้าไม่เกิน 30 วัน
  หน่วยธุรกิจ Commodity Polymer สามารถแบ่งหน่วยธุรกิจออกเป็น 3 หน่วยธุรกิจย่อย ได้แก่

3.1.1.1 หน่วยธุรกิจย่อยที่ 1 (SBU 1.1) Import commodities ซึ่งจะประกอบด้วย PE,
PP, EVA, PET และสินค้าเกรดพิเศษอื่น ๆ ที่นำเข้าจากต่างประเทศ

  บริษัทเป็นตัวแทนจำหน่ายสินค้าในกลุ่ม PE,PP
  จากซัพพลายเออร์ในต่างประเทศในเกรดที่ผู้ผลิตในไทยยังผลิตไม่ได้
  หรือผลิตได้แต่คุณภาพไม่ตรงกับความต้องการของลูกค้า หรือเป็นสินค้าที่เป็นเกรดพิเศษอื่นๆ
  ตามความต้องการของลูกค้า นอกจากนี้ทางบริษัทยังได้มีการนำเข้าสินค้าเกรดพิเศษอื่นๆ อาทิเช่น
  EVA, Barrier ,Adhesive ,OPS Film เพื่อตอบสนองความต้องการของลูกค้า
  นอกจากนี้ทางบริษัท ฯ
  ยังได้มีบริการจัดหาวัตุดิบให้กับลูกค้าเพื่อนำมาผลิตเป็นสินค้าสำเร็จรูปเพื่อการส่งออก
  โดยทางบริษัท จะได้รับค่าบริการจัดหา (Commission fee) จากผู้ผลิตสินค้าจากต่างประเทศ
  โดยค่าบริการนี้จะแตกต่างจากการเป็นผู้แทนจำหน่ายโดยตรงที่ทางบริษัทไม่ต้องรับความเสี่ยงจากการปล่อยสินเชื่อให้กับลูกค้า
  โดยผู้ผลิตจากต่างประเทศจะส่งสินค้าให้กับลูกค้าและเก็บเงินกับทางลูกค้าโดยตรง ในขณะที่บริษัท
  จำทำหน้าที่เพียงเป็นตัวกลางในการประสานงานระหว่างผู้ผลิตต่างประเทศกับลูกค้า

2.  หน่วยธุรกิจย่อยที่ 2 (SBU 1.2) Other Commodities

  หน่วยธุรกิจนี้จะดูแลสินค้าที่ผลิตขึ้นภายในประเทศ ทุกประเภทที่ไม่ใช่เกรด PE,PP
  โดยซัพพลายเออร์หลักในประเทศคือ บริษัท พีทีที โพลีเมอร์ มาร์เก็ตติ้ง จำกัด (PTTPM)
  และกลุ่มบริษัทที่เป็นพันธมิตร เช่น บริษัท ไออาร์พีซี จำกัด (มหาชน) ซึ่งจะมีสินค้าหลากหลาย
  โดยสินค้าเหล่านี้จะสามารถตอบสนองความต้องการของลูกค้าที่มีความหลากหลายและเป็นกลุ่มตลาดเฉพาะมากขึ้น
  เช่น งานสายไฟฟ้า , งานถังขนาดใหญ่ในอุตสาหกรรมก่อสร้าง , อุตสาหกรรมรถยนต์
  ,อุตสาหกรรมก่อสร้าง ฯลฯ นอกจากนี้ยังมีสินค้าในกลุ่มของ PU ( Polyurethane)
  ซึ่งอยู่ในรูปของ Liquid และต้องมีการนำสารตั้งต้นตั้งแต่ 2 ตัวขึ้นไปมาผสมในสูตร โดยสินค้า
  PU จะจัดอยู่ในกลุ่ม Thermosetting ซึ่งจะไม่สามารถนำมา recycle ได้อีก
  สามารถนำไปใช้ในอุตสาหกรรม กลุ่มรองเท้า ,เครื่องเย็น ตู้แช่ ,กลุ่มเฟอร์นิเจอร์
  และงานก่อสร้าง

3.  หน่วยธุรกิจย่อยที่ 3 (SBU 1.3) Polyolefin ซึ่งจะประกอบด้วย PE,PP
    จากผู้ผลิตในประเทศ

  หน่วยธุรกิจนี้จะดูแลสินค้าที่เป็น Polyethylene ,Polypropylene
  ซึ่งเป็นวัตถุดิบส่วนใหญ่ที่ใช้ในอุตสาหกรรมบรรจุภัณฑ์ เช่น ถุงพลาสติก , ขวด , กล่องพลาสติก
  และบรรจุภัณฑ์ อื่น ๆ โดยจะเป็นวัตถุดิบ ที่ผลิตในประเทศ โดยซัพพลายเออร์ หลักคือ บริษัท
  พีทีที โพลีเมอร์ มาร์เก็ตติ้ง จำกัด (PTTPM) ซึ่งเป็นตัวแทนผู้ผลิตสินค้าเกรด
  HDPE,LLDPE,LDPE และกลุ่มบริษัทที่เป็นพันธมิตร คือ บริษัท ไออาร์พีซี จำกัด (มหาชน)
  ซึ่งเป็นผู้ผลิตสินค้าในกลุ่ม HDPE,PP HOMO,PP COPO,PP Random และ บริษัท
  เอ็ชเอ็มซีโปลีเมอส์ จำกัด จะมีสินค้าเฉพาะ PP ทั้ง PP HOMO,PP COPO,PP RANDOM
  โดยหน่วยธุรกิจย่อยนี้จะเป็นกลุ่มที่มีความผันผวนในเรื่องของราคาค่อนข้างสูง
  และยอดขายมากกว่า 60% ของ BU1 จะอยู่ในหน่วยธุรกิจย่อยนี้

1.  หน่วยธุรกิจ Specialty and Engineering Polymer

  หน่วยธุรกิจ Specialty and Engineering Polymer
  จะดูแลสินค้าในกลุ่มโพลีเมอร์ที่ไม่ได้ครอบคลุมในหน่วยธุรกิจ Commodity
  ส่วนใหญ่สินค้าเป็นสินค้าที่มีลักษณะเฉพาะ มีคุณสมบัติแข็งแรง ทนทาน ทนความร้อน และสารเคมี
  เหมาะสำหรับการใช้งานในอุตสาหกรรมยานยนต์ อิเล็กทรอนิกส์ เครื่องใช้ไฟฟ้า เป็นต้น
  หน่วยธุรกิจ Specialty and Engineering Polymer สามารถแบ่งหน่วยธุรกิจออกเป็น 2
  หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 2.1) Engineering Products

-   หน่วยธุรกิจย่อยที่ 1 นี้ดูแลสินค้าประเภท พลาสติกวิศวกรรม และ Styrenic Plastic
    โดยพลาสติกแต่ละชนิดในกลุ่มนี้มีคุณสมบัติและการใช้งานที่แตกต่างกันไป ตัวอย่างเช่น
    งานบรรจุภัณฑ์, ส่วนตกแต่งเสื้อผ้า (ไม้แขวนเสื้อ), ของเล่น, ส่วนประกอบรถยนต์,
    ชิ้นส่วนคอมพิวเตอร์ เป็นต้น โดยซัพพลายเออร์ที่บริษัทเป็นตัวแทนจำหน่ายในหน่วยธุรกิจนี้
    ได้แก่

-   DuPont Performance Polymers
    เป็นบริษัทเคมีภัณฑ์ชั้นนำของโลกซึ่งมีชื่อเสียงในด้านนวัตกรรมที่ล้ำหน้า และมีความเป็นมากว่า
    200 ปี โดยเฉพาะเม็ดพลาสติกภายใต้ชื่อการค้า Zytel® (Polyamide หรือ Nylon),
    Delrin® (Polyacetal หรือ POM) 2 ผลิตภัณฑ์นี้ DuPont
    เป็นผู้นำตลาดที่มีกำลังการผลิตสูงอันดับต้น ๆ และมีฐานการผลิตกระจายอยู่ทั่วโลก ทั้งยุโรป
    อเมริกา และเอเชีย ซึ่งฐานการผลิตในภูมิภาคเอเชียอยู่ที่ประเทศสิงคโปร์ จีน ไต้หวัน
    เกาหลี และญี่ปุ่น นอกจากนี้ยังมีสินค้าอีกหลายชนิดที่บริษัท ทำตลาด เช่น Zytel HTN®
    (High Performance Polyamide) CRASTIN® (PBT), HYTREL® (TPC-ET),
    RYNITE® (PET) ซึ่งเป็นวัสดุที่ใช้ในการขึ้นรูปชิ้นงานพลาสติกในอุตสาหกรรมหลากหลาย
    บางชนิดทนความร้อนได้สูงมากจึงสามารถใช้ในอุตสาหกรรมยานยนต์, เครื่องใช้ไฟฟ้า,
    อิเล็กทรอนิกส์ และ งานทดแทนโลหะบางประเภทได้ เป็นต้น นอกเหนือจากนี้
    ทางดูปองท์ยังมีผลิตภัณฑ์พลาสติกที่ผลิตขึ้นโดยใช้พืช (Bio-Base) ได้แก่ ข้าวโพด
    เป็นวัตถุดิบตั้งต้น โดยผ่านกระบวนการสังเคราะห์ เพื่อให้ได้ผลิตภัณฑ์พลาสติกที่ผลิตมาจากพืช
    และได้นำพลาสติกกลุ่มนี้มาทำการผสมกับพลาสติกที่ผลิตจากปิโตรเคมี
    เพื่อเป็นการลดการใช้พลาสติกที่ผลิตจากปิโตรเคมีลงในสัดส่วนที่แตกต่างกันไปเพื่อยังคงคุณสมบัติของผลิตภัณฑ์ที่ดีตามความต้องการของตลาดอยู่
    โดยมีการกำหนดตราสัญลักษณ์สินค้าที่แตกต่างกันไปตามแต่ชนิดของพลาสติกที่ผลิตได้ เช่น
    Hytrel® RS Thermoplastic Elastomers, Sorona® EP Thermoplastic
    Polymers, Zytel® RS Polyamide Polymers เป็นต้น

-   Chisso Corporation เป็นบริษัทญี่ปุ่นซึ่งชำนาญในการผลิตพลาสติกผสม (Compounding
    Plastic) เช่น พลาสติกที่มีการผสมสารหน่วงการติดไฟ (Flame Retardant) ใน
    Polypropylene (PP), พลาสติกเสริมแรงด้วยใยแก้วทั้งขนาดสั้นและยาว (PP ผสม
    Short และ Long Glass Fiber) โดยเฉพาะ PP Long Glass Fiber
    ซึ่งมีคุณสมบัติเสริมให้ PP มีความแข็งแกร่ง และแข็งแรงมากกว่า PP ทั่วไป
    และสินค้าที่ใช้ทำความสะอาดภายในเครื่องจักรที่ใช้ในการผลิตเมื่อต้องการเปลี่ยนสีหรือชนิดของ
    Polymer โดยมีชื่อทางการค้าว่า “Z Clean” ซึ่งเป็นสารทำความสะอาดในกระบอกหลอม
    (EXTRUDER) ของเครื่องแปรรูปพลาสติก โดยจัดจำหน่ายให้กับโรงงานพลาสติกขึ้นรูปทั่วไป

-   Cabot Plastics ในธุรกิจ แม่สี สีดำ (Black Color Masterbatch) และ
    พลาสติกกึ่งนำไฟฟ้า (Conductive Polymer) Cabot Plastics
    มีฐานการผลิตอยู่ในประเทศทางแถบยุโรป จีนและดูไบ
    ซึ่งเป็นโรงงานที่เพิ่งเริ่มเปิดดำเนินการใหม่ในปี 2554 เป็นบริษัทที่ค้นพบขบวนการผลิต
    Carbon Black รายแรกและปัจจุบันยังคงเป็นผู้ผลิตรายใหญ่ที่สุดในโลก โดยนอกจากเม็ดสีดำ
    (Black Masterbatch) ที่เป็นสินค้าที่ใช้สำหรับเติมแต่งพลาสติกให้มีสีดำแล้ว Cabot
    Plastics ยังมีพลาสติกกึ่งนำไฟฟ้า (Conductive Polymer)
    ซึ่งเป็นสินค้าเฉพาะในอุตสาหกรรมอิเล็กทรอนิกส์
    และสินค้าที่ต้องการเพิ่มความปลอดภัยด้านการนำไฟฟ้า (Safety Part) มีกลุ่มลูกค้าเฉพาะ
    มีขนาดของธุรกิจไม่ใหญ่มากนัก
    แต่ผู้ที่อยู่ในธุรกิจนี้จะต้องมีความรู้ความเข้าใจเฉพาะสาขานี้อย่างลึกซึ้ง

-   Chi Mei Corporation ผู้ผลิต ABS รายใหญ่ที่สุดในโลก, อันดับ 2 ของการผลิต SBR
    ของโลก และอันดับ 3 สำหรับการผลิต Acrylic Polymer
    ในปัจจุบันยังได้ขยายการผลิตไปสู่ Polycarbonate (PC) ซึ่งใช้ในงานผลิตแผ่น CD, VCD,
    Electronics parts, ขวดนม และอื่นๆ นอกจากนี้ยังได้เพิ่มสินค้าใหม่ๆ อยู่ตลอดเวลา

-   StyronLLC. เป็นบริษัทผู้นำผลิตภัณฑ์เม็ดพลาสติก ลาเท๊กซ์ และยาง ระดับโลก (เดิม คือ
    บริษัทDow Chemical Company (“DOW”) )บริษัท Styron
    มีความสามารถในด้านของการตลาดและผู้นำด้านเทคโนโลยีที่ล้ำสมัย
    อีกทั้งผลิตภัณฑ์ยังมีความหลากหลายสามารถตอบสนองตรงกับความต้องการของตลาด อาทิเช่น
    MAGNUMTM (ABS), PULSETM (PC,PC/ABS), INSPIRETM (PP SPECIAL
    COMPOUND), VELVEXTM (REINFORCED ELASTOMER)
    ซึ่งเป็นวัสดุที่เหมาะสมกับงานขึ้นรูปชิ้นงานพลาสติกในกลุ่มของอุตสาหกรรมรถยนต์,
    เครื่องใช้ไฟฟ้า และอิเล็กทรอนิกส์ เป็นต้น

-   Denka ผู้ผลิต High Molecular Weight Polystyrene และ SBS ในประเทศญี่ปุ่น
    ซึ่งปัจจุบันได้ขยายกำลังการผลิต High Molecular Weight Polystyrene และ SBS
    มาที่ประเทศสิงคโปร์โดยเริ่มการผลิตเมื่อปลายปี 2549

-   Styrolution หนึ่งในผู้ผลิต SMMA รายแรกๆ
    ของโลกซึ่งเป็นผู้ผลิตในอุตสาหกรรมปิโตรเคมีรายใหญ่ที่สุดในประเทศแคนาดา
    ปัจจุบันได้ย้ายฐานการผลิตไปประเทศสหรัฐอเมริกาใช้ชื่อทางการค้าว่า “NAS”
    ปัจจุบันบริษัทนำเข้าสินค้าจาก Styrolution มาจำหน่ายในประเทศไทย
    โดยเป็นสินค้าที่สามารถนำไปใช้ได้ในหลายกลุ่ม เช่น เครื่องใช้ไฟฟ้า, เครื่องแต่งกาย
    และเครื่องใช้ในครัวเรือน เป็นต้น

    1.  หน่วยธุรกิจย่อยที่ 2 (SBU 2.2) Industrial Products

สินค้าในหน่วยธุรกิจนี้แบ่งออกเป็น 5 กลุ่มหลัก คือ

1.  กลุ่มยางสังเคราะห์

2.  กลุ่มพลาสติกกึ่งยาง หรือ Thermoplastic Elastomers (TPEs, TPO, TPVs)

3.  กลุ่มพลาสติกสำหรับกาวร้อน (Hotmelt Adhesive) และปรับปรุงคุณสมบัติในยางสังเคราะห์

4.  กลุ่มพลาสติกใสชนิด Copolyester

5.  กลุ่มแร่ต่างๆ เพื่อใช้สำหรับปรับปรุงคุณสมบัติบางประการในพลาสติก และยาง

โดยบริษัท มีซัพพลายเออร์หลักได้แก่

-   ExxonMobil Chemical เป็นผู้ผลิตปิโตรเลียมและปิโตรเคมีที่ใหญ่ที่สุดในโลก สินค้าในกลุ่ม
    Synthetic Rubber ที่บริษัทดูแล ได้แก่ EPDM และ BUTYL Rubber
    ซึ่งเป็นวัตถุดิบที่นำไปผลิตเป็นชิ้นงานยางที่ใช้ในอุตสาหกรรมก่อสร้าง,
    อุปกรณ์และเครื่องใช้ไฟฟ้า และ ยานยนต์ ปัจจุบัน ExxonMobil เป็นผู้ผลิต EPDM และ
    BUTYL Rubber ที่มีกำลังการผลิตใหญ่ที่สุดในโลก
    สินค้าในกลุ่มนี้จะถูกจำหน่ายไปยังโรงงานแปรรูปยางสังเคราะห์ ผู้ผลิตยางรถยนต์
    โดยธุรกิจนี้ของ ExxonMobil
    ยังคงเป็นธุรกิจที่มีอนาคตและมีอัตราการเติบโตสูงอย่างต่อเนื่อง

-   BSTE โรงงานผลิตยางสังเคราะห์ S-SBR (Solution Polymerization
    Styrene-Butadiene Rubber) แห่งแรกในประเทศไทย ที่นิคมอุตสาหกรรมมาบตาพุด
    มีกำลังการผลิตระหว่าง 50,000 - 100,000 ตันต่อปี S-SBR
    ถือได้ว่าเป็นยางสังเคราะห์อีกชนิดหนึ่ง ที่มีคุณสมบัติพิเศษ
    ส่วนใหญ่นำมาใช้ในการผลิตยางล้อรถยนต์และผลิตภัณฑ์ต่างๆ อีกหลากหลายประเภท
    ปัจจุบันปริมาณความต้องการยางสังเคราะห์ S-SBR ทั่วโลกเพิ่มสูงขึ้นอย่างต่อเนื่อง

-   ExxonMobil Chemical (ในส่วน Specialty Elastomer - TPV)
    เป็นเม็ดพลาสติกที่มีคุณสมบัติเหมือนยางสังเคราะห์คือ ทนสารเคมี ทนความร้อนได้ดี
    ในขณะที่สามารถทำการขึ้นรูปได้เหมือนพลาสติกทั่วไป ใช้ชื่อทางการค้า SANTOPRENE^(TM)
    นิยมนำไปใช้ในอุตสาหกรรมยานยนต์ เครื่องใช้ไฟฟ้า และสินค้าอุปโภค เช่น
    ยางกันฝุ่นสำหรับรถยนต์ ด้ามจับแปรงสีฟัน เป็นต้น

-   ExxonMobil Chemical (ในส่วน Specialty Elastomer - Plastomer)
    เป็นพลาสติกที่มีคุณสมบัติยืดหยุ่นสูงเป็นกลุ่มใหม่ของ ExxonMobil
    โดยพลาสติกกลุ่มนี้เป็นพลาสติกที่ผลิตโดยใช้เทคโนโลยี Catalyst แบบใหม่ที่เรียกว่า
    Metallocene ทำให้ผลิตสินค้ากลุ่ม Metallocene PE (mPE) และ PP base
    Elastomerโดยมีชื่อทางการค้าว่า EXACT^(TM), EXCEED^(TM), ENABLE^(TM) และ
    VISTAMAXX^(TM) ตามลำดับ ซึ่งสามารถนำมาใช้ปรับปรุงคุณสมบัติของ Polymer ต่างๆ
    ให้มีความอ่อนนุ่ม เหนียว ทนความเย็นดีขึ้น เพิ่มความสามารถในการรับแรงกระแทก
    (Impact Modifier) สินค้าในกลุ่มนี้ก็ยังสามารถใช้ทดแทน EVA และ PVC-Soft
    ได้ในบาง Application อันเนื่องมาจากข้อจำกัดในการกีดกัน PVC
    ในสินค้าส่งออกบางประเภทอีกด้วย นอกจากการนำสินค้ากลุ่มนี้ไปใช้ปรับปรุงคุณสมบัติด้านต่างๆ
    ดังกล่าวแล้ว ทั้ง EXACT^(TM), EXCEED^(TM), ENABLE^(TM) และ VISTAMAXX^(TM)
    ยังสามารถที่จะนำไปใช้งานด้านบรรจุภัณฑ์ได้อีกด้วย เช่น การนำไปผลิตขึ้นรูปฟิล์ม
    โดยใช้พลาสติกกลุ่มนี้ล้วน หรือแม้กระทั่งจะนำไปผสมกับพลาสติกกลุ่ม PE และ PP
    เพื่อให้ได้คุณสมบัติพิเศษตามที่ต้องการได้

-   ExxonMobil Chemical (ในส่วน Adhesive Industrial Business / AIB)
    สินค้าในกลุ่มนี้ เป็นวัตถุดิบหลักที่ใช้ผลิตกาวร้อน (Hot Melt Adhesive)
    ที่ช่วยการยึดติดของงานโดยทำให้กาวละลายด้วยความร้อนแล้วทาลงบนพื้นผิวที่ต้องการจะยึดติดให้อยู่ในลักษณะที่ต้องการ
    สำหรับกาว Hot melt มักจะนำไปใช้ในงานประเภท Packaging, Book Binder,
    Pressure Sensitive Adhesive Tape (PSA) หรือเทปกาว รวมถึง สีทาถนน ซึ่ง
    ExxonMobil Chemical เป็นผู้ผลิตรายใหญ่ที่สุดในโลกทั้ง Hydrocarbon Resin และ
    EVA Copolymer โดยที่บริษัทเป็นตัวแทนจำหน่ายผลิตภัณฑ์ของ บริษัท ExxonMobil
    Chemical ในตลาดนี้แต่เพียงผู้เดียวในประเทศไทย

-   Eastman Chemical (ในส่วน Transparency Product) Eastman Chemical
    เดิมเป็นส่วนหนึ่งของ Eastman Kodak โดยสินค้ามี 2 กลุ่มหลัก คือ Copolyester และ
    Cellulose Polymer โดย Copolyester นิยมใช้ในอุตสาหกรรมบรรจุภัณฑ์
    โดยเฉพาะอย่างยิ่งกลุ่มเครื่องสำอาง
    ที่เน้นความใสและรูปลักษณ์ของบรรจุภัณฑ์เป็นพลาสติกที่ได้รับการยอมรับว่าเป็นมิตรกับสิ่งแวดล้อม
    เนื่องจากสามารถใช้สัญลักษณ์รีไซเคิลเบอร์ 1 ได้ เหมือน PET
    นอกจากนี้ยังสามารถนำไปใช้ในอุตสาหกรรมเครื่องเขียน เครื่องมือช่าง ในขณะที่
    Cellulose Polymer เป็นพลาสติกที่ผลิตมาจากเยื่อไม้ธรรมชาติ (Bio-Base)
    ตลาดนี้มีผู้เล่นน้อยรายโดย Eastman เป็นผู้เล่นรายหลักในตลาดโลก
    นอกจากสินค้าที่เป็นมิตรต่อสิ่งแวดล้อมข้างต้นแล้ว ปัจจุบัน Eastman Chemical
    ยังคงมีการพัฒนาสินค้าอย่างต่อเนื่องโดยการออกสินค้ากลุ่มใหม่ที่รองรับความต้องการของตลาดโลกคือ
    พลาสติกใส (เหมือนแก้ว) ที่ไม่มีสาร BPA (Bis-Phenol A)
    ในขณะเดียวกันจะต้องมีคุณสมบัติทนความร้อนได้ดีด้วย โดยสินค้าใหม่ของ Eastman
    Chemical นี้ได้ออกสู่ท้องตลาด ภายใต้แบรนด์ “Tritan”
    สำหรับตลาดหลักที่เริ่มใช้กันอย่างแพร่หลาย โดยเฉพาะสินค้าที่คำนึงถึงเรื่องสาร BPA คือ
    ขวดนมเด็กชนิด BPA-Free, ขวดน้ำดื่มทั่วไป (สำหรับเด็ก & ผู้ใหญ่), กล่องบรรจุอาหาร,
    ถังบรรจุน้ำดื่ม เป็นต้น

-   Owens Corning ผู้ผลิตใยแก้วรายใหญ่ที่สุดในโลก (Fiber Glass)
    มีฐานการผลิตในสหรัฐอเมริกา, เกาหลีใต้ และขยายกำลังการผลิตใหม่ที่ประเทศจีน โดย
    Fiber Glass ถือเป็นแร่ใยแก้วที่ใช้ในการเพิ่มคุณสมบัติของพลาสติกหลายประเภท เช่น PP,
    Nylon, PET, PBT, etc. ให้มีคุณสมบัติความแข็งแกร่งมากขึ้น
    รวมทั้งยังช่วยให้ทนความร้อนดีขึ้นได้อีกด้วย

-   Rio Tinto Mineral จากเดิมที่มีกลุ่มสินค้า Talcum อยู่
    แต่เนื่องจากเกิดการเปลี่ยนแปลงด้านการขายกิจการจึงทำให้ Rio Tinto Mineral
    เหลือเพียงกลุ่มสินค้าเพียงกลุ่มเดียว คือ กลุ่ม Zinc borate สารกลุ่มนี้จัดเป็นแร่กลุ่มหนึ่ง
    ใช้สำหรับปรับปรุงคุณสมบัติพลาสติกในการลดหรือหน่วงการติดไฟ
    และลดการเกิดควันขณะไหม้ได้

  สามารถนำไปใช้ปรับปรุงคุณสมบัติบางประการของทั้งพลาสติกและยาง
  โดยตลาดที่เกี่ยวข้องกับสินค้ากลุ่มนี้ โดยส่วนใหญ่จะเป็น ตลาด Intermediate
  ซึ่งครอบคลุมตั้งแต่ผู้ผลิตเม็ดที่ทำการปรับปรุงคุณสมบัติบางประการเอง,
  บริษัทที่นำเม็ดพลาสติกมาปรับปรุง
  เปลี่ยนแปลงเพื่อให้ได้คุณสมบัติตรงตามความต้องการในการใช้งาน ได้แก่ Masterbatch
  producer , Compounder ถึงแม้ว่าจะมีการเปลี่ยนแปลงภายในของบริษัท Rio Tinto
  Mineral ก็ตาม แต่ในขณะเดียวกัน บริษัทยังคงเป็นตัวแทนจำหน่ายสินค้าให้กับ Rio Tinto
  Mineral ในส่วนของ Zinc borate ได้อย่างต่อเนื่อง

-   Imerys Mineral เป็นกลุ่มธุรกิจเหมืองแร่ Talcum
    ที่เกิดจากการควบรวมกิจการบางส่วนจาก บริษัท Rio Tinto Mineral
    โดยบริษัทเป็นเจ้าของเหมืองแร่หลากหลายชนิด แต่ที่สำคัญมากคือเหมืองแร่ Talcum
    ที่ใหญ่ที่สุดในโลก ซึ่งสามารถนำไปใช้ในอุตสาหกรรมยางและ Plastic โดย Talcum
    ทำหน้าที่ปรับปรุงคุณสมบัติในพลาสติกหลายชนิด และได้หลายด้านด้วยกัน เช่น
    เพิ่มความแข็งทรงรูป, เพิ่มการทนความร้อน, ช่วยลดการติดกันของผิวฟิล์ม,
    ช่วยลดระยะเวลาขึ้นรูปได้ เป็นต้น
    นอกจากนั้นยังสามารถนำไปปรับปรุงคุณสมบัติของยางธรรมชาติ และยางสังเคราะห์ ได้อีกด้วย
    เช่น เพื่อป้องกันการซึมผ่านของอากาศในยางให้ดีขึ้น

-   Timcal Ltd. เป็นกลุ่มบริษัทผู้ผลิต Graphite และ Carbon เกรดพิเศษ
    โดยมีเทคโนโลยีในการผลิต Graphite & Carbon เป็นของตนเองโดยเฉพาะ
    และเป็นที่รู้จักกันทั่วโลก โดย Timcal Ltd. นี้เป็นส่วนหนึ่งของบริษัทกลุ่ม Imerys
    Mineral ด้วยซึ่งสินค้ากลุ่มนี้มีการนำมาใช้สำหรับปรับปรุงคุณสมบัติได้ทั้งพลาสติกและยาง
    เพื่อให้คุณสมบัติพลาสติกและยางนั้นมีคุณสมบัติพิเศษเฉพาะทาง เช่น มีคุณสมบัติกึ่งนำไฟฟ้า
    (Conductive), ทำให้ผิวชิ้นงานลื่นขึ้น (Low Friction), การส่งผ่านความร้อน
    (Thermal Conductive)

นอกจากนี้ หน่วยธุรกิจนี้ยังดูแลสินค้าอื่น ๆ อีกด้วย เช่น Butadiene Rubber, Nanoclay,
Silica
ซึ่งการทำธุรกิจสำหรับสินค้าในกลุ่มนี้ยังส่งผลให้เกิดความเข้าใจในภาพรวมและความสัมพันธ์ในอุตสาหกรรมปิโตรเคมี
ได้ลึกซึ้งขึ้น

2.  หน่วยธุรกิจ Specialty Chemicals

  หน่วยธุรกิจ Specialty Chemicals จะดูแลสินค้าประเภทสารเติมแต่ง และดูแลสินค้าอื่น ๆ
  ในตลาดอุตสาหกรรมปิโตรเคมี หน่วยธุรกิจ Specialty Chemicals
  สามารถแบ่งหน่วยธุรกิจออกเป็น 2 หน่วยธุรกิจย่อย ได้แก่

1.  หน่วยธุรกิจย่อยที่ 1 (SBU 3.1) สารเติมแต่ง

  Additives (สารเติมแต่ง) สินค้าประเภทสารเติมแต่งนี้
  สามารถจำหน่ายให้กับสายการผลิตของบริษัทในอุตสาหกรรมปิโตรเคมี ได้ตั้งแต่
  ผู้ผลิตเม็ดพลาสติก (เรซิ่น) ผู้ผลิตแม่สีที่เรียกกันว่า Masterbatch และ Compounder
  รวมไปถึง ผู้แปรรูปผลิตภัณฑ์พลาสติก
  โดยสารเติมแต่งนี้จะใช้ร่วมกับวัตถุดิบของอุตสาหกรรมปิโตรเคมีเพื่อให้สินค้านั้น ๆ
  มีคุณสมบัติพิเศษตามที่ต้องการ ตัวอย่างสินค้า ได้แก่ สารป้องกันการเกิดปฏิกิริยา Oxidation
  (Antioxidant) ของพลาสติก สารป้องกันรังสี UV (UV Stabilizer)
  สารป้องกันเชื้อราและแบคทีเรีย (Antimicrobial agent) สารป้องกันการเกิดไฟฟ้าสถิตย์
  (Antistatic agent) สารช่วยในการก่อผลึก (Nucleating agent) สารเพิ่มความใส
  (Clarifying agent) สารเพิ่มความขาว (Optical Brightener) เป็นต้น
  โดยในการทำการตลาดสินค้าในกลุ่มนี้ บริษัทไม่ได้ทำหน้าที่เพียงแต่เป็นผู้กระจายสินค้าเท่านั้น
  แต่ยังทำหน้าที่ทุกขั้นตอนของการพัฒนาตลาดตั้งแต่ให้ข้อมูลแนะนำ ร่วมทดลอง
  จนสามารถสร้างความต้องการของสินค้าชนิดดังกล่าวขึ้นได้
  ซึ่งทางบริษัทได้ร่วมมือกับซัพพลายเออร์อย่างใกล้ชิดในการให้บริการนี้
  โดยซัพพลายเออร์ในส่วนของสารเติมแต่งมีดังนี้

-   AKZO NOBEL POLYMER CHEMICAL BV ซึ่งเป็นบริษัทในกลุ่มของกลุ่ม AkzaNobel
    จากประเทศเนเธอร์แลนด์ โดยที่สินค้าในกลุ่มของ AKZO NOBEL POLYMER CHEMICALS BV
    เป็นสารเติมแต่งประเภทสารป้องกันไฟฟ้าสถิตย์ และสารหล่อลื่น เป็นต้น

-   Milliken Chemical ในส่วนของ Nucleating Agent และ Clarifying Agent :
    เป็นผู้ผลิตสารเติมแต่งที่ปรับปรุงคุณสมบัติของ Polyethylene และ Polypropylene
    ที่ดีที่สุด มีสินค้าที่เกี่ยวข้องกับอุตสาหกรรมหลากหลายประเภท เช่น
    อุตสาหกรรมชุดป้องกันไฟไหม้ อุตสาหกรรมพรม เป็นต้น โดยบริษัทใหญ่ตั้งอยู่ที่ประเทศอเมริกา
    และเป็นบริษัทที่ได้รับการยกย่องให้เป็นบริษัทนายจ้างที่ดีติด 50
    อันดับแรกที่ดีที่สุดของประเทศอเมริกาและแผนกสารเคมีดังกล่าวสนับสนุนลูกค้าทั่วโลก จาก R
    & D ตั้งแต่ระดับห้องปฏิบัติการไปยังขั้นการผลิตจริง, ทีม Milliken Chemical
    ทั่วโลกพร้อมที่จะช่วยให้ลูกค้าออกแบบผลิตภัณฑ์ใหม่,
    และปรับปรุงผลิตภัณฑ์ที่มีอยู่และสร้างโอกาสที่จะเติบโตในตลาดใหม่โดยการประยุกต์ใช้

  นอกจากนี้บริษัทยังคงคัดสรรสินค้าจากแหล่งต่างๆภายนอกประเทศที่เป็นที่เชื่อถือได้
  เพื่อรองรับความต้องการของลูกค้าด้วยแล้วแต่กรณี

1.  หน่วยธุรกิจย่อยที่ 2 (SBU 3.2) ตลาดอุตสาหกรรมปิโตรเคมีและ Intermediate

  หน่วยธุรกิจนี้จะต่างจากหน่วยธุรกิจย่อยอื่น
  โดยหน่วยธุรกิจนี้จะกำหนดขอบเขตของตลาดแล้วจึงพิจารณาสินค้าที่มีศักยภาพ
  ต่างจากหน่วยธุรกิจอื่นที่พิจารณาตัวสินค้าเป็นหลัก โดยหน่วยธุรกิจนี้แบ่งตลาดเป็น 2 ส่วน คือ
  อุตสาหกรรมปิโตรเคมี ซึ่งครอบคลุมตั้งแต่โรงกลั่นน้ำมัน Cracker และผู้ผลิตเม็ดพลาสติก
  (เรซิ่น)
  โดยบริษัทจะจัดหาสินค้าให้กับบริษัทในกลุ่มอุตสาหกรรมปิโตรเคมีนี้ตั้งแต่บริษัทที่อยู่ต้นน้ำจนถึงบริษัทที่อยู่ปลายน้ำ
  สำหรับ ตลาด Intermediate ซึ่งผลิตสารตั้งต้นที่เป็นองค์ประกอบหลักของกลุ่ม Downstream
  โดยซัพพลายเออร์หลักของสินค้าในกลุ่มนี้คือ Chevron Phillips Chemical
  ซึ่งมีสินค้าหลักจะเป็นสารประกอบประเภท Mercaptan ได้แก่

-   Tert-Dodecyl Mercaptan (TDM) ซึ่งเป็นตัว Molecular Weight Modifier สำหรับ
    SBR, ABS, Latex

-   N-Dodecyl Mercaptan (NDDM) เป็นตัว Molecular Weight Modifier
    อีกตัวหนึ่งซึ่งใช้ใน Acrylic Resins, BR, PS

-   N-Octyl Mercaptan (NOM), Molecular Weight Modifier อีกตัวหนึ่งที่ใช้กับงาน
    PMMA

-   Ethyl Mercaptan (EM), สารเติมกลิ่นใน Gas LPG

  นอกจากนี้ยังมีสินค้าตัวอื่นๆ เช่น

-   Dimethyl Disulfide (DMDS): สาร Anticoking และ presulfide

-   Sulfolane W: additive extractor for BTX unit

-   2-Mercaptaethanol (BME): Polymerization modifier in acrylic resin
    and specialty PVC, Organo-tin stabilizers for PVC

-   Reference fuel ได้แก่ PRF-isooctane, PRF-n-heptane, PRF-octane blends
    no.80, Toluenen Reference fuel, Cetane cheek Fuels (High and Low, T
    and U)

  ตารางแสดงตัวอย่างรายชื่อผลิตภัณฑ์และลักษณะการนำไปใช้งาน

+--------+---------------------------+--------------------------------+
| อักษรย่อ | คำเต็ม                     | ตัวอย่างลักษณะการนำไปใช้งาน        |
+========+===========================+================================+
| PP     | POLYPROPYLENE             | ถุงร้อน กระสอบ เครื่องใช้ในครัวเรือน  |
|        |                           | เครื่องใช้ไฟฟ้า ชิ้นส่วนในรถยนต์       |
|        |                           | หลอดกาแฟ ลังอุตสาหกรรม           |
|        |                           | เปลือกแบตเตอรี่รถยนต์              |
+--------+---------------------------+--------------------------------+
| PE     | POLYETHYLENE              | ถุงพลาสติก, ฟิล์มหด,               |
|        | (HDPE/LLDPE/LDPE/MDPE)    | บรรจุภัณฑ์ประเภทต่างๆ, ขวด         |
+--------+---------------------------+--------------------------------+
| HDPE   | HIGH DENSITY POLYETHYLENE | เชือก แหอวน ขวดบรรจุภัณฑ์ Pallet   |
|        |                           | ถุงหูหิ้ว ถัง ลังอุตสาหกรรม           |
+--------+---------------------------+--------------------------------+
| LLDPE  | LINEAR LOW DENSITY        | บรรจุภัณฑ์ชนิดอ่อน เช่น ถุงอุตสาหกรรม  |
|        | POLYETHYLENE              | เครื่องใช้ในครัวเรือน               |
+--------+---------------------------+--------------------------------+
| MDPE   | MEDIUM DENSITY            | ถัง, งานฉีดประเภทต่างๆ            |
|        | POLYETHYLENE              |                                |
+--------+---------------------------+--------------------------------+
| LDPE   | LOW DENSITY POLYETHYLENE  | บรรจุภัณฑ์ชนิดอ่อน เช่น บรรจุภัณฑ์อาหาร |
|        |                           | ถุงซิป                           |
|        |                           |                                |
|        |                           | ฟิล์มหด bubble film              |
+--------+---------------------------+--------------------------------+
| PVC    | POLYVINYL CHLORIDE        | ขวดแชมพู รองเท้า หนังเทียม,        |
|        |                           | ชิ้นส่วนงานอุตสาหกรรมประเภทต่างๆ    |
|        |                           | ท่อน้ำชนิดแข็งและอ่อน สายไฟ         |
+--------+---------------------------+--------------------------------+
| PET    | POLYETHYLENE TEREPTHALATE | ขวดน้ำดื่ม บรรจุภัณฑ์เครื่องสำอาง      |
|        |                           | บรรจุภัณฑ์แบบแผ่น                  |
+--------+---------------------------+--------------------------------+
| TPC-ET | THERMOPLASTIC POLYETHER   | ชิ้นส่วนรองเท้ากีฬา ชิ้นส่วนเครื่องกล    |
|        | ESTER ELASTOMER           |                                |
+--------+---------------------------+--------------------------------+
| PCT    | POLYCYCLOHEXAMETHYLENE    | ชิ้นส่วนอิเล็กทรอนิกส์                |
|        | TEREPTHALATE              |                                |
+--------+---------------------------+--------------------------------+
| EPDM   | ETHYLENE PROPYLENE DIENE  | ชิ้นส่วนยานยนต์                    |
|        | MONOMER                   |                                |
+--------+---------------------------+--------------------------------+
| BUTYL  | BUTYL RUBBER              | ชิ้นส่วนยานยนต์ ยางรถยนต์           |
+--------+---------------------------+--------------------------------+
| GPPS   | GENERAL PURPOSE           | เครื่องใช้ในครัวเรือน               |
|        | POLYSTYRENE               | บรรจุภัณฑ์ใช้แล้วทิ้ง                 |
+--------+---------------------------+--------------------------------+
| HIPS   | HIGH IMPACT POLYSTYRENE   | เครื่องใช้ไฟฟ้า                    |
+--------+---------------------------+--------------------------------+
| SAN    | STYRENE ACRYLONITRILE     | บรรจุภัณฑ์ เครื่องสำอาง ไฟแช็ค       |
+--------+---------------------------+--------------------------------+
| ABS    | ACRYLONITRILE BUTADIENE   | ชิ้นส่วนยานยนต์ เครื่องใช้ไฟฟ้า        |
|        | STYRENE                   | อิเล็กทรอนิกส์ ของเล่นเด็ก หมวกกันน็อค |
+--------+---------------------------+--------------------------------+
| TABS   | TRANSPARENT ABS           | ชิ้นส่วนยานยนต์ เครื่องใช้ไฟฟ้า        |
|        |                           | อิเล็กทรอนิกส์                     |
|        |                           | ของเล่นเด็กที่มีลักษณะโปร่งแสง        |
+--------+---------------------------+--------------------------------+
| SBS    | STYRENE BUTADIENE STYRENE | ไม้แขวนเสื้อ แก้วกาแฟชนิดใส         |
+--------+---------------------------+--------------------------------+
| SMMA   | STYRENE                   | เครื่องครัว รองเท้าแฟชั่น            |
|        | METHYLMATHACRYLATE        |                                |
+--------+---------------------------+--------------------------------+
| PMMA   | ACRYLIC POLYMER           | ไฟท้ายรถยนต์ เครื่องใช้ไฟฟ้า         |
+--------+---------------------------+--------------------------------+
| PPS    | POLYPHENYLENE SULFIDE     | อะไหล่ชิ้นส่วนรถยนต์ อิเล็คโทรนิคส์     |
+--------+---------------------------+--------------------------------+
| HMPS   | HIGH MOLECULAR WEIGHT     | เครื่องครัว                       |
|        | POLYSTYRENE               |                                |
+--------+---------------------------+--------------------------------+

  โครงสร้างบริษัท และบริษัทในเครือ ณ วันที่ 31 ธันวาคม 2555

  บริษัทไม่มีบริษัทย่อยและบริษัทร่วม

1.  ภาวะของอุตสาหกรรมและการแข่งขัน

    1.  ภาพรวมอุตสาหกรรม

  เนื่องจากบริษัท โกลบอล คอนเน็คชั่นส์ จำกัด (มหาชน)
  เป็นบริษัทตัวแทนจำหน่ายวัตถุดิบของผู้ผลิตในอุตสาหกรรมพลาสติกและปิโตรเคมีเป็นหลัก ดังนั้น
  ยอดขายของบริษัทจะมีความเกี่ยวโยงกับอุตสาหกรรมพลาสติกและปิโตรเคมีโดยตรง
  ข้อมูลจากสำนักงานเศรษฐกิจอุตสาหกรรม (www.oie.go.th.) ณ วันที่ 9 มกราคม2556
  ได้สรุปภาวะอุตสาหกรรมพลาสติก และปิโตรเคมี ดังนี้

อุตสาหกรรมผลิตภัณฑ์พลาสติก

ภาพรวมผลิตภัณฑ์พลาสติก

ดัชนีผลผลิตอุตสาหกรรมพลาสติกเดือนมกราคมถึงตุลาคมปี 2555 หดตัวร้อยละ 2.29
เนื่องจากเทียบกับฐานที่ค่อนข้างสูงในปี 2554 ปริมาณการส่งออกขยายตัวด้วยอัตราเร่งที่ต่ำกว่าการ
นำเข้ามาก คือ ส่งออกเพิ่มขึ้นร้อยละ 1.69 ในขณะที่ปริมาณการนำเข้าขยายตัวร้อยละ 18.17
อันเนื่องมาจากความต้องการในประเทศที่เพิ่มขึ้น
โดยเฉพาะอย่างยิ่งผลิตภัณฑ์พลาสติกเพื่ออุตสาหกรรม ก่อสร้างและที่พักอาศัย
ที่ได้รับผลกระทบเชิงบวกจากการขยายตัวของอุตสาหกรรมก่อสร้างที่เพิ่มขึ้นกว่า ร้อยละ 15
อันเป็นผลจากความต้องการซ่อมแซมบ้านเรือน และการลงทุนในโครงการต่างๆของรัฐบาล
รวมถึงการที่ผู้ประกอบการต้องการรีบลงทุนก่อนเผชิญหน้ากับต้นทุน เช่น ค่าแรง วัตถุดิบ
และพลังงานที่เพิ่มสูงขึ้น

การผลิต

ดัชนีผลผลิตโดยรวมของอุตสาหกรรมพลาสติก 10 เดือน เท่ากับ 148.72 ลดลงจากปี ที่แล้วร้อยละ
3.80 เนื่องจากมีฐานสูงในปี 2554
ซึ่งมีการผลิตกระสอบพลาสติกออกมาเป็นจำนวนมากเพื่อใช้เตรียมรับมือกับอุทกภัย
โดยดัชนีผลผลิตของพลาสติกบรรจุภัณฑ์และการอุปโภคบริโภคทั่วไป ได้แก่ พลาสติกแผ่น
แผ่นฟิล์มพลาสติก และถุงพลาสติก ปรับตัวเพิ่มขึ้นจากช่วงเดียวกันของปีก่อนหน้าเล็กน้อย คือ ร้อยละ
2.47, ร้อยละ 0.55 และร้อยละ 5.19 ตามลำดับ

การตลาดและการจำหน่าย

ดัชนีการส่งสินค้า

ดัชนีการส่งสินค้าผลิตภัณฑ์พลาสติกเดือนมกราคมถึงตุลาคม เพิ่มขึ้นร้อยละ 1.32 เมื่อเทียบกับช่วงปี
2554
ดัชนีการส่งสินค้าของผลิตภัณฑ์พลาสติกทุกชนิดมีอัตราการขยายตัวเพิ่มขึ้นสอดคล้องกับการบริโภคภาคครัวเรือนที่เพิ่มสูงขึ้น
อันเป็นผลมาจากนโยบายกระตุ้นเศรษฐกิจและการบริโภคภายในประเทศของรัฐบาล เช่น
การประกาศขึ้นค่าแรง 300 บาท ทำให้เศรษฐกิจฟื้นตัวดีขึ้นตั้งแต่ต้นไตรมาส 3
ส่งผลให้การจำหน่ายสินค้าพลาสติกเพื่อการอุปโภคบริโภคทั่วไปปรับตัวดีขึ้น
โดยดัชนีการส่งสินค้าถุงพลาสติกเพิ่มขึ้นมากที่สุด (ร้อยละ 5.83) รองลงมาเป็นแผ่นฟิล์มพลาสติก
(ร้อยละ 4.47) และพลาสติกแผ่น (ร้อยละ 2.65) ยกเว้นกลุ่มกระสอบพลาสติก
และเครื่องใช้ประจำโต๊ะอาหาร ครัวและห้องน้ำ ที่ดัชนีการส่งสินค้าหดตัวร้อยละ 9.05 และ 6.58
ตามลำดับ โดยกลุ่มหลังนี้มีการจำหน่ายมากในช่วงไตรมาสที่ 1
อันเป็นผลมาจากความต้องการปรับปรุงที่พักอาศัยจากเหตุน้ำท่วม
จากนั้นอุปสงค์ได้หดตัวลงอย่างต่อเนื่องตั้งแต่ไตรมาสที่ 2 เป็นต้นมา

ดัชนีสินค้าคงคลัง

ดัชนีสินค้าคงคลังหดตัว ร้อยละ 5.69 เมื่อเทียบกับปีก่อนหน้า
สอดคล้องกับการลดกำลังการผลิตและการส่งสินค้าที่เพิ่มขึ้น
โดยผู้ผลิตแผ่นฟิล์มพลาสติกมีสินค้าคงคลังเพิ่มจากปีก่อนหน้ามากที่สุด (ร้อยละ 14.90)
รองลงมาเป็นพลาสติกแผ่น (ร้อยละ 9.21) และเครื่องใช้ประจำโต๊ะอาหาร ครัวและห้องน้ำ
(ร้อยละ 2.84)

การค้าระหว่างประเทศ

การส่งออกผลิตภัณฑ์พลาสติก (3916-3926) ตลอด 10 เดือน ขยายตัวต่ำ
เนื่องจากภาวะเศรษฐกิจตกต่ำในยุโรป ที่ส่งผลไปยังหลายภูมิภาคในโลก
รวมทั้งประเทศคู่ค้าของไทย เช่น ญี่ปุ่น จีน และสหรัฐอเมริกา
ประกอบกับปัจจัยเสริมภายในประเทศที่ทำให้ความต้องการสินค้าในประเทศเพิ่มสูงขึ้น
ส่งผลให้ปริมาณการส่งออกผลิตภัณฑ์พลาสติกเพิ่มขึ้นจากไตรมาสเดียวกันของปี 2554 ร้อยละ 1.69
ปริมาณรวม 825,512.80 ตัน คิดเป็นมูลค่ารวม 87,188.76 ล้านบาท
กลุ่มผลิตภัณฑ์ที่ปริมาณการส่งออกลดลง 3 อันดับแรก ได้แก่ ใยยาวเดี่ยว (-46.96%) พลาสติกปูพื้น
(-12.08%) ฟิล์มที่ไม่เป็นแบบเซลลูลาร์ (-6.09%) และเครื่องประกอบอาคาร (-12.34%) ซึ่ง
สามผลิตภัณฑ์หลังคาดว่าเป็นผลมาจากความต้องการภายในประเทศที่เพิ่มมากขึ้น

การนำเข้าผลิตภัณฑ์พลาสติก เดือนมกราคมถึงตุลาคม 2555 มีปริมาณรวม 449,350.62 ตัน
ขยายตัวจากปีก่อนหน้าร้อยละ 18.17 คิดเป็นมูลค่ารวม 100,402.16 ล้านบาท
โดยมีอัตราการขยายตัวค่อนข้างสูง คือ ร้อยละ 10.18 เมื่อเทียบกับช่วงเดียวกันของปี 2554
ทำให้ขาดดุลอยู่ 13,213.4 ล้านบาท ผลิตภัณฑ์พลาสติกทุกรายการมีปริมาณการนำเข้าเพิ่มขึ้นสูงเมื่อ
เทียบกับปีก่อนหน้า โดยผลิตภัณฑ์ที่มีการขยายตัวสูงที่สุด 3 อันดับแรก คือ เครื่องประกอบอาคาร
เช่น กรอบประตู หน้าต่าง (478.23%) เครื่องสุขภัณฑ์ (36.68%) และพลาสติกปูพื้น (36.64%)
ซึ่งล้วนเป็นผลิตภัณฑ์พลาสติกเพื่อการก่อสร้างทั้งสิ้น

นโยบายภาครัฐที่เกี่ยวข้อง

การลงทุนในสาธารณูปโภคพื้นฐาน เช่น การขยายเครือข่ายรถไฟฟ้า ระบบชลประทาน
การบริหารจัดการน้ำ ส่งผลให้มีการขยายตัวของอุตสาหกรรมก่อสร้าง

การสนับสนุนให้เกิดการบริโภคขึ้นภายในประเทศ โดยนโยบายขึ้นค่าแรงขั้นต่ำ
นโยบายการปล่อยสินเชื่อ

สรุปและแนวโน้ม

อุตสาหกรรมพลาสติกปี 2555 มีแนวโน้มขยายตัว ร้อยละ 3.53
ตามสภาวะเศรษฐกิจในประเทศที่ปรับตัวดีขึ้น
ดัชนีความเชื่อมั่นผู้บริโภคเดือนพฤศจิกายนขึ้นสูงสุดในรอบ 14 เดือน ประกอบกับในปี 2554
มีฐานค่อนข้างต่ำ อย่างไรก็ตามการเปลี่ยนแปลงผู้นำ
จะส่งผลต่อเสถียรภาพเศรษฐกิจโลกในระยะสั้น การส่งออกขยายตัวต่ำ
โดยคาดว่าจะขยายตัวร้อยละ 2.46
ในขณะที่การเพิ่มการลงทุนในประเทศจะส่งผลให้การนำเข้าขยายตัวอย่างต่อเนื่องอุตสาหกรรมพลาสติกปี
2556 มีแนวโน้มขยายตัวดีขึ้นจากปี 2555 โดยมีปัจจัยหลัก
มาจากการขยายตัวของเศรษฐกิจภายในประเทศ ทั้งนี้ สามารถพิจารณาปัจจัยต่างๆได้ ดังนี้

ผลกระทบเชิงบวก

- การลงทุนภาครัฐในโครงการขนาดใหญ่ เช่น การสร้างส่วนต่อขยายรถไฟฟ้า
การลงทุนในแผนบริหารจัดการน้ำระยะยาว 3.5 แสนล้านบาท ในปี 2556

- เศรษฐกิจของประเทศคู่ค้า เช่น จีน และญี่ปุ่นที่ปรับตัวดีขึ้น
รวมทั้งเศรษฐกิจโลกมีสัญญานปรับตัวดีขึ้น เนื่องจากสหรัฐอเมริกาประกาศใช้มาตรการ QE3

ผลกระทบเชิงลบ

- อุตสาหกรรมเครื่องใช้ไฟฟ้าและอิเล็กทรอนิกส์ที่หดตัวอย่างต่อเนื่อง
โดยเฉพาะการหดตัวของสินค้าเครื่องคอมพิวเตอร์และส่วนประกอบในตลาดอาเซียน
และเครื่องใช้ไฟฟ้า ที่ส่งไปยุโรป

- ความสามารถในการแข่งขันของประเทศคู่แข่ง เช่น ประเทศมาเลเซีย
และสาธารณรัฐประชาชนจีน ที่มีต้นทุนการผลิตที่ได้เปรียบมากกว่าประเทศไทย
และพยายามบุกตลาดอาเซียน

ประเด็นสำคัญในอุตสาหกรรมที่ต้องติดตาม

-
ผลกระทบจากวิกฤติเศรษฐกิจของกลุ่มประเทศในสหภาพยุโรปต่อสินค้ากลุ่มยานยนต์และอุปกรณ์อิเล็กทรอนิกส์ที่เป็นอุตสาหกรรมต่อเนื่องของอุตสาหกรรมพลาสติก

ตารางที่ 1 ดัชนีผลผลิตอุตสาหกรรม

ตารางที่ 2 ปริมาณการส่งออก-นำเข้าผลิตภัณฑ์พลาสติก

[]

อุตสาหกรรมปิโตรเคมี

อุตสาหกรรมปิโตรเคมีช่วง 10 เดือนแรก (ม.ค.-ต.ค.) ปี 2555 ราคาแนฟธาของตลาดเอเชีย
มีความผันผวน ตามราคาน้ำมันดิบ รวมถึงการปรับของอุปสงค์ อุปทานในตลาด
ซึ่งเป็นผลมาจากการเมืองของประเทศผู้ผลิตหลักในตะวันออกกลางเป็นสำคัญ ทั้งนี้
ราคาน้ำมันดิบที่ปรับสูงขึ้นมีสาเหตุมาจากสภาคองเกรส สหรัฐอเมริกา
อนุมัติมาตรการคว่ำบาตรอิหร่านเพิ่มเติม มาตรการจำกัดการใช้ทองคำแท่งซื้อน้ำมันดิบจากอิหร่าน
เพื่อหวังให้ยุติโครงการนิวเคลียร์ อาจส่งผลให้ปริมาณน้ำมันดิบลดลง

การผลิต

ภาคอุตสาหกรรมปิโตรเคมีของไทย
มีการก่อสร้างโรงงานผลิตอีพิคลอโรไฮดรินด้วยเทคโนโลยีสีเขียวที่เป็นมิตรกับสิ่งแวดล้อม
โดยใช้กลีเซอรีนธรรมชาติที่เป็นผลิตภัณฑ์พลอยได้จากการผลิตไบโอดีเซลและออลิโอเคมีจากน้ำมันพืชแบบหมุนเวียน
ขนาดกำลังการผลิต 100,000 ตัน/ปี
โดยอีพิคลอโรไฮดรินเป็นวัตถุดิบหลักสำหรับการผลิตเรซินอิพอกซี
(โพลิเมอร์พลาสติกสำหรับงานขึ้นรูป) คาดว่าจะเปิดดำเนินการในช่วงครึ่งหลังของปี 2557

แม้ว่าไตรมาสที่ 3 ของทุกปี จะเป็นช่วงเวลาของการผลิตผลิตภัณฑ์เพื่อเตรียมจำหน่ายในไตรมาสที่
4 ที่เป็นเทศกาลคริสต์มาส ปีใหม่ และตรุษจีน แต่ในช่วงไตรมาสที่ 3 ต่อเนื่องถึงต้นไตรมาสที่ 4
ของปี 2555 อัตราการใช้กำลังการผลิตลดลง จากความต้องการซื้อที่ลดลง
ซึ่งเป็นผลกระทบจากเศรษฐกิจโลกที่ยังไม่มีความแน่นอน

การค้าระหว่างประเทศ

การส่งออก

การส่งออกผลิตภัณฑ์ปิโตรเคมีช่วง 10 เดือนแรก (ม.ค.-ต.ค.) ปี 2555 ทั้งระดับต้นน้ำ กลางน้ำ
และปลายน้ำมีมูลค่ารวม 237,545.06 ล้านบาท มีอัตราการขยายตัวโดยรวมลดลงร้อยละ 23.84
เมื่อเทียบกับช่วงเดียวกันของปีก่อน โดยผลิตภัณฑ์ปิโตรเคมีขั้นต้น ขั้นกลาง และขั้นปลาย
มีมูลค่าการส่งออกลดลงร้อยละ 6.92 13.11 และ 30.58 ตามลำดับ
เมื่อเทียบกับช่วงเดียวกันในปี 2554
ทั้งนี้เนื่องจากอัตราการขยายตัวทางเศรษฐกิจของประเทศที่เป็นตลาดส่งออกหลักของไทยโดยเฉพาะจีนและสหรัฐอเมริกาที่มีอัตราการขยายตัวในระดับต่ำ
รวมทั้งปัญหาวิกฤตหนี้ที่ยืดเยื้อในสหภาพยุโรป ประกอบกับการที่ประเทศที่เป็นตลาดส่งออกของไทย
เช่น ประเทศจีนและเวียดนามมีแผนการขยายกำลังการผลิตเป็นจำนวนมากในช่วงปี 2556-2560
และบางแห่งเริ่มทยอยเดินเครื่องการผลิต
ส่งผลให้ตลาดมีความตึงตัวและลดการพึ่งพิงการนำเข้าผลิตภัณฑ์ปิโตรเคมีจากไทย

สำหรับการส่งออกผลิตภัณฑ์ปิโตรเคมีของปี 2555 ทั้งระดับต้นน้ำ กลางน้ำ และปลายน้ำ
คาดว่าจะมีมูลค่ารวม 284,626.93 ล้านบาท มีอัตราการขยายตัวโดยรวมลดลงร้อยละ 23.67
เมื่อเทียบกับปี 2554

การนำเข้า

การนำเข้าผลิตภัณฑ์ปิโตรเคมีช่วง 10 เดือนแรก (ม.ค.-ต.ค.) ปี 2555 ทั้งระดับต้นน้ำ
กลางน้ำและปลายน้ำ มีมูลค่ารวม 98,997.46 ล้านบาท มีอัตราการขยายตัวโดยรวมลดลงร้อยละ
29.27 เมื่อเทียบกับช่วงเดียวกันของปีก่อน โดยผลิตภัณฑ์ปิโตรเคมีขั้นต้น ขั้นกลาง และขั้นปลาย
มีมูลค่าการนำเข้าลดลงร้อยละ 15.30 41.35 และ 27.92 ตามลำดับ
เมื่อเทียบกับช่วงเดียวกันในปี 2554
คาดว่าเป็นผลมาจากอุตสาหกรรมปลายทางในประเทศเกิดการชะลอตัวลง
ทำให้การนำเข้าผลิตภัณฑ์ปิโตรเคมีลดลง

สำหรับการนำเข้าผลิตภัณฑ์ปิโตรเคมีในปี 2555 ทั้งระดับต้นน้ำ กลางน้ำ
และปลายน้ำคาดว่าจะมีมูลค่ารวม 118,484.64 ล้านบาท มีอัตราการขยายตัวโดยรวมลดลงร้อยละ
27.89 เมื่อเทียบกับช่วงเดียวกันของปี 2554

ราคาสินค้า

ราคาเอธิลีนในตลาดเอเชียในเดือนตุลาคม ปี 2555 ราคาอยู่ที่ 39.87 บาทต่อกิโลกรัม
ซึ่งปรับเพิ่มขึ้นจากไตรมาส 3 ปี 2555 ที่ราคาเฉลี่ย 33.46 บาทต่อกิโลกรัม
และราคาโพรพิลีนในเดือนตุลาคมปี 2555 อยู่ที่ 39.50
ซึ่งปรับเพิ่มขึ้นเมื่อเทียบกับราคาเฉลี่ยในไตรมาส 3 ปี 2555

ราคาเม็ดพลาติก PE และ PP (ราคาเฉลี่ย SE Asia CFR) ของ LDPE, HDPE, และ PP
ในเดือนตุลาคม ปี 2555 อยู่ที่ระดับ 43.02, 43.10 และ 44.76 บาท/กิโลกรัม ตามลำดับ ทั้งนี้
LDPE และ HDPE และ PP มีระดับราคาลดลงเมื่อเทียบกับราคาเฉลี่ยในไตรมาส 3 ปี 2555

การส่งออก หน่วย: มูลค่า (ล้านบาท)

[]

การนำเข้า หน่วย: มูลค่า (ล้านบาท)

[]

นโยบายภาครัฐที่เกี่ยวข้อง

- สรุปและแนวโน้ม

อุตสาหกรรมปิโตรเคมีในช่วง 10 เดือน (ม.ค.-ต.ค.) ปี 2555
มีอัตราการขยายตัวของมูลค่าการส่งออกที่ลดลง
โดยมีปัจจัยมาจากการที่ประเทศที่เป็นตลาดส่งออกของไทยมีการอัตราขยายตัวทางเศรษฐกิจชะลอตัวลง
ซึ่งส่วนหนึ่งเป็นผลมาจากปัญหาวิกฤตหนี้ที่ยืดเยื้อในสหภาพยุโรป
รวมถึงมีแผนการขยายกำลังการผลิตส่งผลให้ลดการพึ่งพิงการนำเข้าจากไทย

อุตสาหกรรมปิโตรเคมีในช่วง 10 เดือน (ม.ค.-ต.ค.) ปี 2555
มีอัตราการขยายตัวของมูลค่าการนำเข้าที่ลดลง
ซึ่งคาดว่าเกิดจากการที่อุตสาหกรรมปลายทางในประเทศชะลอตัวลง
โดยเฉพาะอุตสาหกรรมไฟฟ้าและอิเล็กทรอนิกส์

แนวโน้ม

แนวโน้มการขยายตัวของอุตสาหกรรมปิโตรเคมีไทยในปี 2555
คาดว่าอัตราการขยายตัวจะลดลงเมื่อเทียบกับปี 2554
ทั้งนี้ปัจจัยสำคัญน่าจะมาจากภาวะเศรษฐกิจในประเทศ และประเทศที่เป็นตลาดส่งออกหลักของไทย
ได้แก่ ประเทศจีน และประเทศญี่ปุ่นมีอัตราการขยายตัวที่ชะลอตัวลง
รวมถึงปัญหาหนี้ในสหภาพยุโรปที่ยังคงยืดเยื้อ
จึงส่งผลให้การส่งออกและนำเข้าของผลิตภัณฑ์ปิโตรเคมีไทยมีอัตราการขยายตัวที่ต่ำตามไปด้วย

อุตสาหกรรมปิโตรเคมีในปี 2556 คาดว่าจะมีการขยายตัวเพิ่มขึ้นจากปี 2555
ตามการขยายตัวของอุตสาหกรรมต่อเนื่อง และอุตสาหกรรมปลายทาง ได้แก่ อุตสาหกรรมพลาสติก
และอุตสาหกรรมยานยนต์ ซึ่งในปี 2556 รัฐบาลมีมาตรการต่างๆ เพื่อกระตุ้นเศรษฐกิจในประเทศ
ผ่านการลงทุนในโครงการขนาดใหญ่ เช่น การสร้างส่วนต่อขยายรถไฟฟ้า
การลงทุนแผนบริหารจัดการน้ำระยะยาวรวมถึงการปรับตัวของเศรษฐกิจโลกที่มีทิศทางดีขึ้น
จากการที่สหรัฐอเมริกาประกาศใช้มาตรการ QE3 (นโยบายอัดฉีดเงินเข้าสู่ระบบเศรษฐกิจ)
ซึ่งปัจจัยต่างๆ เหล่านี้จะส่งผลต่อการขยายตัวของอุตสาหกรรมอย่างไรก็ตาม
ปัญหาวิกฤตหนี้ที่ยืดเยื้อในสหภาพยุโรป ยังคงเป็นปัจจัยสำคัญที่อุตสาหกรรมต้องติดตามอย่างใกล้ชิด

บทบาทของผู้ประกอบธุรกิจตัวแทนจำหน่าย

เนื่องจากลักษณะการจัดจำหน่ายวัตถุดิบของผู้ผลิตอุตสาหกรรมปิโตรเคมีไปถึงลูกค้า
ซึ่งมีลักษณะกระจายอยู่หลายแห่ง ทำให้บริษัทผู้ผลิตสินค้าในอุตสาหกรรมปิโตรเคมีขนาดใหญ่ส่วนใหญ่
เช่น ExxonMobil, Eastman, Chi Mei
ไม่นิยมกระจายสินค้าด้วยตนเองเนื่องจากต้นทุนในการดำเนินงานจะสูง
และไม่คุ้มค่าต่อการดำเนินการ

ขณะเดียวกัน การที่วัตถุดิบในอุตสาหกรรมปิโตรเคมี มีความหลากหลายสูงมาก
ทำให้ผู้ใช้วัตถุดิบมักต้องการวัตถุดิบจากผู้ผลิตหลายราย
ซึ่งหากผู้ใช้วัตถุดิบสั่งซื้อสินค้าจากทางผู้ผลิตโดยตรงจะมีความยุ่งยากเสียเวลา
และมีค่าใช้จ่ายต่อรายการที่สูงมาก
เนื่องจากขาดความประหยัดต่อขนาดรายการระหว่างผู้ผลิตและผู้ใช้วัตถุดิบในกรณีที่ไม่มีตัวแทนจำหน่ายสามารถแสดงได้ดังแผนภาพดังต่อไปนี้

  แผนภาพแสดงรายการที่ปราศจากตัวแทนจำหน่าย

ดังนั้น ตัวแทนจำหน่ายจึงมีความสำคัญที่จะเชื่อมโยงระหว่างผู้ผลิตกับผู้บริโภค
โดยช่วยลดต้นทุนในการจัดจำหน่ายของผู้ผลิตและอำนวยความสะดวกให้กับผู้ใช้วัตถุดิบ นอกจากนี้
ลักษณะพื้นฐานของลูกค้าที่กระจายตัวกับความหลากหลายของวัตถุดิบ
จึงทำให้เกิดช่องว่างที่สามารถเพิ่มมูลค่าจากตัวแทนจำหน่ายที่มีประสิทธิภาพที่จะรวบรวมผลิตภัณฑ์ที่หลากหลายจากผู้ผลิตมากรายไปสู่ผู้ใช้
อย่างทั่วถึง กล่าวได้ว่า ในมุมมองของลูกค้า
ผู้ประกอบธุรกิจตัวแทนจำหน่ายนำความหลากหลายของสินค้า (Economy of scope) มาให้
ในมุมมองของผู้ผลิต ตัวแทนจำหน่ายได้รวบรวมกำลังซื้อ (Economy of scale) มาให้
แผนภาพต่อไปแสดงถึงบทบาทและประโยชน์ของตัวแทนจำหน่าย

  แผนภาพแสดงรายการในกรณีมีตัวแทนจำหน่าย

ตัวอย่างข้างต้นเปรียบเทียบให้เห็นได้ชัดเจนยิ่งขึ้น
เช่นในกรณีสินค้าอุปโภคบริโภคที่ผู้บริโภคและผู้ผลิตสินค้า
นิยมซื้อหาและขายสินค้าผ่านห้างซุปเปอร์สโตร์ขนาดใหญ่ เช่น Tesco Lotus, Makro, BigC
เป็นต้น

นอกจากนี้ เนื่องจากผู้ผลิตในอุตสาหกรรมปิโตรเคมีที่เป็นผู้ผลิตระดับโลก
จะแต่งตั้งตัวแทนจำหน่ายในประเทศใดประเทศหนึ่งเพียง 1 – 2 ราย ด้วยเหตุนี้
จึงเป็นการยากพอสมควรที่คู่แข่งขันรายใหม่จะเข้ามาสู่ตลาด

2.  คู่แข่ง

  บริษัทประกอบธุรกิจเป็นตัวแทนจำหน่ายวัตถุดิบในอุตสาหกรรมพลาสติกและปิโตรเคมีครบวงจร
  ซึ่งจำหน่ายวัตถุดิบทั้ง Commodity, Engineering และ Specialty
  ตัวแทนจำหน่ายในประเทศไทยของอุตสาหกรรมนี้ส่วนใหญ่จำหน่ายวัตถุดิบในกลุ่ม Commodity
  เป็นหลัก
  โดยมีคู่แข่งในขนาดเดียวกันเพียงไม่กี่รายที่มีการจัดจำหน่ายครอบคลุมถึงผลิตภัณฑ์เกรดพิเศษ
  โดยโอกาสที่คู่แข่งใหม่จะเข้ามาแข่งขันในตลาดนั้น ต้องอาศัยความสัมพันธ์กับผู้ผลิต
  โดยผู้ผลิตในอุตสาหกรรมปิโตรเคมีระดับโลกมักจะแต่งตั้งตัวแทนจำหน่ายในประเทศเพียงประเทศละ
  1 – 2 ราย
  นอกจากนี้ต้องมีขนาดใหญ่เพียงพอเพื่อที่จะสร้างความประหยัดต่อขนาดและความหลากหลายของสินค้าอีกด้วย

  อย่างไรก็ตาม ปัจจุบันเริ่มมีคู่แข่งเข้ามาในตลาดมากขึ้น แต่ส่วนมากแล้วมักไม่มีสินค้าที่ครบวงจร
  ดังเช่นที่บริษัทมี แต่คู่แข่งเหล่านั้นก็ Focus เฉพาะสินค้าของตน

  รายได้จากการขายของบริษัทคู่แข่งเทียบเคียงกับบริษัทสามารถแสดงได้ดังตารางต่อไปนี้

  หน่วย : ล้านบาท

  ที่มา: บริษัท บิซิเนส ออนไลน์ จำกัด (มหาชน) และบริษัทฯ

  * งบการเงินปี 2548 - 2554 สิ้นสุดวันที่ 5 มีนาคม 2549 - 2555 ตามลำดับ

  * งบการเงินของบริษัทคู่แข่งเปรียบเทียบทั้งหมดมิได้จดทะเบียนในตลาดหลักทรัพย์ฯ
  ดังนั้นจึงไม่สามารถมีข้อมูลปี 2555 เทียบเคียง

  จากตารางข้างต้นจะเห็นว่า บริษัท มีสถานภาพ
  และศักยภาพในการแข่งขันเป็นอันดับหนึ่งเมื่อเทียบกับตัวแทนจำหน่ายด้วยกัน
  ทั้งนี้หากพิจารณาถึงสถานภาพในการแข่งขันในภาพใหญ่ที่รวมเอาผู้ผลิตเม็ดพลาสติกทั้งในกลุ่ม
  ปตท. และ เอสซีจี เข้ามารวมด้วยบริษัทจะมีส่วนแบ่งตลาดระหว่าง 1-2 % เท่านั้น

3.  กลยุทธ์การแข่งขัน

    กลยุทธ์ด้านคู่ค้า

  บริษัทดำเนินธุรกิจโดยใช้หลักการพันธมิตรทางธุรกิจ ยึดถือประโยชน์ระยะยาวเป็นหลักทั้งกับลูกค้า
  และผู้ผลิต โดยการแนะนำ และให้คำปรึกษาด้านต่างๆ ที่เป็นประโยชน์กับลูกค้า
  ขณะเดียวกันก็มีนโยบายพัฒนาสินค้าของผู้ผลิต ให้เกิดประโยชน์ทั้งสองด้านคือ ทั้งลูกค้า และผู้ผลิต
  โดยบริษัทไม่มีนโยบายการซื้อสินค้าตุนไว้เพื่อขายราคาแพง
  ซึ่งที่ผ่านมาบริษัทได้พิสูจน์ความจริงใจในการเป็นพันธมิตรกับลูกค้าในช่วงวิกฤตที่ผ่านมา
  เนื่องจากบริษัทได้ขายสินค้าให้กับลูกค้าเหล่านี้ในราคาที่เป็นธรรมและจัดสรรปริมาณอย่างเหมาะสม
  ในกรณีของผู้ผลิต
  ส่วนใหญ่บริษัทจะเป็นตัวแทนให้กับผู้ผลิตรายเดียวในหนึ่งผลิตภัณฑ์เพื่อทำให้บริษัทสามารถช่วยทำการตลาดให้กับผู้ผลิตได้อย่างเต็มที่
  และเพื่อขจัดปัญหาความขัดแย้งทางผลประโยชน์ที่จะทำให้ผู้ผลิตคลางแคลงใจ
  บริษัทดำเนินธุรกิจโดยถือหลักการพันธมิตรเพราะถือหลักการว่าการทำธุรกิจให้ประสบความสำเร็จในระยะยาวต้องอาศัยความสำเร็จของทั้งลูกค้าและผู้ผลิต

  บริษัทมีนโยบายเป็นผู้ให้บริการครบวงจร (Total Solutions and Service Provider)
  กับลูกค้า โดยการให้บริการ value added services กับลูกค้า
  การให้บริการไม่เพียงแต่ขายและส่งของให้ลูกค้าเท่านั้น แต่ยังรวมถึงการให้ข้อมูล
  และให้คำปรึกษากับลูกค้าในการดำเนินธุรกิจรวมถึงให้ข้อมูลที่เป็นประโยชน์แก่ลูกค้าทั้งด้านเทคโนโลยีและพัฒนาการใหม่
  ๆ ในต่างประเทศ เพื่อเพิ่มศักยภาพที่ลูกค้าต้องการ นอกจากนี้ อีกหนึ่งความแตกต่าง
  บริษัทได้อาศัยการเป็นพันธมิตรกับสถาบันการเงินในการช่วยแก้ปัญหาสภาพคล่องให้กับลูกค้าที่มีศักยภาพแต่ติดปัญหาทางการเงิน
  ทำให้ธุรกิจของลูกค้าและบริษัทสามารถขยายตัวได้ไปพร้อมๆกัน

กลยุทธ์ด้านสินค้า

  บริษัทมีสินค้าที่หลากหลายและมีฐานลูกค้าที่กระจายตัวอยู่ในทุกอุตสาหกรรมทำให้บริษัทมีรายได้ที่ค่อนข้างสม่ำเสมอไม่แปรผันตามฤดูกาล
  เนื่องจากไม่ได้พึ่งพาสินค้าชนิดใดชนิดหนึ่งหรือลูกค้ารายใดรายหนึ่งเป็นพิเศษ ในอนาคต
  บริษัทจะให้ความสำคัญและเพิ่มรายได้จากสินค้า Specialty
  ให้มากขึ้นเนื่องจากสินค้าประเภทนี้เป็นสินค้าที่มีอัตรากำไรขั้นต้นสูง
  ตลาดยังมีโอกาสเติบโตได้อีกมาก และสอดคล้องกับบุคลากรของบริษัทที่มีความรู้
  และทักษะทางด้านเทคโนโลยี
  การเพิ่มรายได้สินค้านี้มากขึ้นจะทำให้ความสามารถในการทำกำไรของบริษัทดีขึ้น
  โดยภายใต้ข้อตกลงเขตการค้าเสรีอาเซียน (AFTA)
  มีผลทำให้ภาษีนำเข้าสินค้าปิโตรเคมีเข้ามาในประเทศไทยลดลงอย่างต่อเนื่องจนเหลือ 0% ตั้งแต่
  1 มกราคม 2553 เป็นต้น
  ซึ่งผลจากการลดภาษีนำเข้านี้จะทำให้บริษัทสามารถนำเข้าสินค้าจากผู้ผลิตได้ในราคาถูกลงโดยเฉพาะสินค้าในกลุ่ม
  Specialty
  ซึ่งอาจจะทำให้มีความต้องการจากลูกค้ามากขึ้นและสามารถทำตลาดได้กว้างและหลากหลายยิ่งขึ้น

  นอกจากนี้ ในปัจจุบันบริษัทยังได้ทำการวิจัยและพัฒนาสินค้าใหม่ ๆ
  ที่ตอบสนองความต้องการของลูกค้าได้ดีขึ้น โดยบริษัทมีพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่างๆ เข้าด้วยกันซึ่งมีประมาณ 50 รายในตลาด
  การเป็นพันธมิตรกับ Compounder นี้จะทำให้บริษัทเข้าใจความต้องการของลูกค้าได้ดียิ่งขึ้น

  กลยุทธ์ด้านบุคลากร

  บริษัทมีบุคลากรที่มีความสามารถซึ่งเติบโตมาพร้อมกับบริษัทที่ขยายตัวอย่างรวดเร็วและมีความรู้สึกเป็นเจ้าของบริษัทบุคลากรส่วนใหญ่จบการศึกษาระดับปริญญาตรีขึ้นไปและมีอายุอยู่ในช่วง
  25 – 40 ปี
  ซึ่งพนักงานเหล่านี้เป็นส่วนหนึ่งของกลไกหลักของบริษัทและยังมีอายุงานอีกยาวนานที่จะผลักดันการเติบโตอย่างยั่งยืนของบริษัท

  บริษัทมีนโยบายในการจัดหาคนที่เหมาะสมกับลักษณะของงาน (Put the Right Man on the
  Right Job)
  โดยจะจัดหาคนที่มีความรู้โดยตรงในสายที่เกี่ยวข้องกับอุตสาหกรรมพลาสติกและปิโตรเคมี
  เพื่อมุ่งไปสู่เป้าหมายของบริษัทที่พยายามให้บริการ Value added services นั่นคือ
  ให้คำแนะนำกับลูกค้าในเรื่องที่เกี่ยวข้องกับผลิตภัณฑ์ ซึ่งปัจจุบัน พนักงานขายของบริษัทส่วนใหญ่
  จบการศึกษาด้านวิศวกรรมเคมี และ วิทยาศาสตร์เคมี โดยอีกส่วนหนึ่ง มาจากสายธุรกิจและ
  การจัดการ รวมทั้งมีการจ้าง outsources บางส่วนในงานที่เกี่ยวกับการบริการสำนักงาน
  การทำความสะอาด รักษาความปลอดภัย
  และอำนวยความสะดวกเพื่อให้การปฏิบัติงานมีประสิทธิภาพมากยิ่งขึ้น

  นอกจากนี้ บริษัทยังมีนโยบายที่จะพัฒนาความรู้ความสามารถของบุคลากรอย่างต่อเนื่อง
  โดยมีการจัดอบรมภายในองค์กร โดยวิทยากรภายในบริษัท ทำให้ได้มีการแลกเปลี่ยนความรู้
  และแบ่งปันประสบการณ์ที่มีคุณค่า และยังได้ความรู้ที่มีประโยชน์เหมาะสมกับองค์กรอีกด้วย
  ในขณะเดียวกันยังสนับสนุนให้พนักงานไปอบรมเพิ่มพูนความรู้จากภายนอกอยู่เสมอ
  มีการส่งพนักงานไปดูงานและฝึกอบรมกับซัพพลายเออร์ที่ต่างประเทศ และ
  ซัพพลายเออร์เดินทางมาให้ความรู้ถึงบริษัทซึ่งนโยบายนี้เป็นนโยบายที่ทำให้พนักงานมีความรู้ความสามารถเพิ่มขึ้น
  ทำให้สามารถให้บริการลูกค้าได้เป็นอย่างดี และแตกต่างอย่างสิ้นเชิงจากตัวแทนจำหน่ายรายอื่น
  ๆ

  บริษัทได้อยู่ระหว่างการดำเนินการพัฒนาแผนการสืบทอด (Succession Plan)
  ในทุกระดับของการบริหารในองค์กร เพื่อเป็นการเสริมสร้างความมั่นคงยั่งยืนขององค์กร
  และธุรกิจในระยะยาว

1.  กลุ่มลูกค้าเป้าหมาย การจำหน่าย และช่องทางการจำหน่าย

  ลักษณะลูกค้าและกลุ่มลูกค้าเป้าหมายของบริษัทฯ

  ลูกค้าของบริษัทที่ซื้อขายในปี 2555 มีทั้งหมดมากกว่า 1,000 ราย
  โดยเป็นลูกค้าหลักที่ค้าขายกันเป็นประจำมากกว่า 650 ราย
  ลูกค้าของบริษัทฯทั้งหมดเป็นลูกค้าที่มีสัดส่วนการขายให้แต่ละรายไม่เกินร้อยละ 5
  ของยอดขายรวมบริษัท และ มูลค่าลูกค้ารายใหญ่ 10 รายแรกของบริษัทมีสัดส่วนประมาณร้อยละ
  20 ของยอดขายรวมบริษัทโดยสามารถแบ่งกลุ่มลูกค้าได้เป็น 3 กลุ่มหลัก คือ

1.  ผู้แปรรูป (converter) เป็นผู้ผลิตซึ่งนำเม็ดพลาสติกและวัตถุดิบอื่น ๆ
    ที่สั่งซื้อจากบริษัทมาแปรรูปเป็นสินค้าสำเร็จรูปที่ใช้ในอุตสาหกรรมต่าง ๆ
    โดยอุตสาหกรรมหลักที่บริษัทขายวัตถุดิบให้ ได้แก่ อุตสาหกรรมบรรจุภัณฑ์ ซึ่งคิดเป็นร้อยละ 70
    – 80 ของยอดขายในกลุ่มนี้ นอกจากนี้ ยังขายวัตถุดิบให้กับบริษัทในอุตสาหกรรมหลากหลาย
    ได้แก่ อุตสาหกรรมยานยนต์ อุตสาหกรรมอิเล็กทรอนิกส์ อุตสาหกรรมเครื่องใช้ในครัวเรือน
    อุตสาหกรรมเครื่องใช้ไฟฟ้า อุตสาหกรรมบรรจุภัณฑ์เครื่องสำอาง อุตสาหกรรมก่อสร้าง
    และอุตสาหกรรมเกษตร เป็นต้น
    ลูกค้ากลุ่มผู้แปรรูปนี้เป็นลูกค้าหลักของบริษัทโดยยอดขายรวมของลูกค้ากลุ่มนี้คิดเป็นประมาณมากกว่าร้อยละ
    90 ของยอดขายทั้งหมดของบริษัทตัวอย่างของบริษัทลูกค้าในกลุ่มผู้แปรรูปนี้ที่เป็นที่รู้จัก
    แต่ไม่ได้เป็นลูกค้ารายใหญ่ของบริษัทได้แก่ บมจ. ศรีไทยซุปเปอร์แวร์ บมจ.
    ที.กรุงไทยอุตสาหกรรม บมจ. ยูเนี่ยนพลาสติก กลุ่มบริษัทไทยซัมมิท บมจ.
    พลาสติกและหีบห่อไทย จำกัด บมจ. อาปิโก้พลาสติก และบมจ.ปัญจวัฒนาพลาสติก เป็นต้น

2.  ผู้ค้าที่เป็นพันธมิตรทางธุรกิจ (Trade partner)
    เป็นผู้ค้าที่เป็นพันธมิตรกับบริษัทโดยจะรับสินค้าของบริษัทไปขายต่ออีกทอดหนึ่ง
    และในบางกรณีพันธมิตรกลุ่มนี้จะแนะนำลูกค้ามาให้บริษัทเนื่องจากบริษัทมีวัตถุดิบที่ครบวงจร
    จึงเป็นการเกื้อกูลกันระหว่างผู้ค้ากับบริษัทบริษัทในกลุ่มนี้มียอดขายเป็นประมาณร้อยละ 1
    ของยอดขายทั้งหมดของบริษัท

3.  บริษัทประเภท Compounder ซึ่งเป็นผู้ผสมสีผสมวัตถุดิบชนิดต่าง ๆ
    เข้าด้วยกันเพื่อให้ได้วัตถุดิบที่ตอบสนองความต้องการลูกค้าได้ดียิ่งขึ้น
    บริษัทขายสินค้าให้บริษัทประเภท Compounder
    และยังเป็นพันธมิตรกับบริษัทในกลุ่มนี้เพื่อการวิจัยและพัฒนาผลิตภัณฑ์ใหม่ๆ
    ยอดขายจากบริษัทในกลุ่มนี้คิดเป็นประมาณน้อยกว่าร้อยละ 5 ของยอดขายทั้งหมดของบริษัทฯ

  กลุ่มลูกค้าเป้าหมายหลักของบริษัทคือ บริษัทชั้นนำในอุตสาหกรรมนั้น ๆ
  และมุ่งเน้นลูกค้าที่มีฐานะการเงินดี นั่นคือ มีระดับความน่าเชื่อถือที่บริษัทจัดกลุ่มอยู่ในระดับ A จน
  ถึง B บริษัทจะขายสินค้าให้ลูกค้าระดับต่ำกว่า B
  ก็ต่อเมื่อได้รับอนุมัติจากการพิจารณาเป็นพิเศษเท่านั้นและจะอนุมัติในวงเงินที่จำกัด

  ช่องทางการจัดจำหน่าย

  ช่องทางการจัดจำหน่ายหลักของบริษัทจะเป็นการจัดจำหน่ายโดยตรงไปที่ลูกค้าโดยจะมีพนักงานขายที่ดูแลแต่ละหน่วยธุรกิจเป็นคนดูแล
  นอกจากนี้ยังมีการเป็นพันธมิตรกับผู้ค้าพลาสติกรายอื่น ซึ่งเป็นตัวแทนจำหน่ายเม็ดพลาสติกเช่นกัน
  โดยหากสินค้าชนิดใดพันธมิตรไม่มีก็จะแนะนำมาที่บริษัทเนื่องจากบริษัทถือได้ว่าเป็นตัวแทนจำหน่ายวัตถุดิบทางด้านพลาสติกและปิโตรเคมีที่มีความหลากหลายของสินค้ามากที่สุด
  รวมถึงพนักงานขายส่วนใหญ่ของบริษัทจบมาทางสายเคมีหรือ โพลิเมอร์
  ทำให้สามารถให้ข้อมูลและบริการที่ครบถ้วน บริษัทเป็นพันธมิตรกับกลุ่ม Compounder
  ซึ่งเป็นผู้ผสมสี ผสมวัตถุดิบชนิดต่าง ๆ ซึ่งการเป็นพันธมิตรกับกลุ่ม Compounder นี้
  บริษัทจะมีการแลกเปลี่ยนข้อมูลและเข้าทำการวิจัยร่วมกับบริษัท Compounder
  ทำให้สามารถพัฒนาสินค้าใหม่ที่ตอบสนองความต้องการลูกค้าได้ดียิ่งขึ้น

  ที่ตั้งคลังสินค้า

  ทำเลที่ตั้งของบริษัทนับเป็นทำเลยุทธศาสตร์ซึ่งเป็นจุดเด่นที่สำคัญประการหนึ่งที่สนับสนุนให้การจัดส่งเป็นไปอย่างมีประสิทธิภาพ
  ด้วยเหตุผลที่สำคัญ 3 ประการ คือ

  ประการแรก ลูกค้าขนาดใหญ่จำนวนมากรวมถึงลูกค้าที่ผลิตชิ้นส่วนยานยนต์
  และบรรจุภัณฑ์พลาสติกมีโรงงานในแถบสมุทรปราการ และต่อเนื่องไปชายฝั่งทะเลตะวันออก
  คลังสินค้าของบริษัทซึ่งอยู่ริมถนนกิ่งแก้ว จึงเป็นจุดกระจายสินค้าที่ใกล้กับลูกค้าสำคัญเหล่านี้
  ทำให้การจัดส่งเป็นไปได้อย่างรวดเร็วฉับไว
  และประหยัดต้นทุนในการขนส่งเป็นอย่างมากในภาวะวิกฤตพลังงานน้ำมันแพง

  ประการที่สอง ที่ตั้งของคลังสินค้าของบริษัทเป็นจุดซึ่งอยู่ในโซนนอกวงแหวน
  ซึ่งมิได้ถูกจำกัดเวลาเดินรถบรรทุกขนาดใหญ่เหมือนกับโซนด้านใน
  ทำให้บริษัทสามารถใช้กำลังการจัดส่งทั้งกำลังคนกำลังรถได้อย่างเต็มประสิทธิภาพตลอดเวลา

  ประการที่สาม ที่ตั้งของคลังสินค้าของบริษัทเป็นจุดที่มีความสะดวกรวดเร็ว
  และประหยัดค่าใช้จ่ายทั้งในแง่ของเวลาและค่าขนส่งในสภาวะที่น้ำมันมีราคาแพง
  ในการขนสินค้าจากผู้ผลิตในประเทศที่ตั้งโรงงานอยู่ที่นิคมอุตสาหกรรมมาบตาพุด
  จังหวัดระยองทั้งสิ้น รวมถึงสินค้าที่นำเข้าจากต่างประเทศผ่านทางท่าเรือน้ำลึกแหลมฉบัง
  และอยู่ใกล้กับลานสินค้าลาดกระบัง ซึ่งทำให้บริษัท
  สามารถเลือกจุดในการนำเข้าสินค้าให้เหมาะสมและควบคุมค่าใช้จ่ายในการขนส่งกับการขาย
  และการส่งมอบสินค้าโดยตรงให้กับลูกค้าได้

  3.3 การจัดหาผลิตภัณฑ์

  บริษัทจัดหาผลิตภัณฑ์และบริการจากผู้ผลิตและผู้จำหน่ายชั้นนำ โดยมีผู้จัดจำหน่ายหลัก อาทิเช่น

+-----------------------------------------------------------------------+
| -   AKZO Nobel Polymer Chemicals BV                                   |
+-----------------------------------------------------------------------+
| -   Asia Polymer Corporation (ประเทศไต้หวัน)                            |
+-----------------------------------------------------------------------+
| -   Cabot Plastics HongKong Ltd. (ประเทศฮ่องกง)                        |
+-----------------------------------------------------------------------+
| -   Chevron Philips Chemicals International N.V. (ประเทศสหรัฐอเมริกา)   |
+-----------------------------------------------------------------------+
| -   Chi Mei Corporation (ประเทศไต้หวัน)                                 |
+-----------------------------------------------------------------------+
| -   Dainippon Ink and Chemicals, Incorporated (DIC)                   |
+-----------------------------------------------------------------------+
| -   DuPont Performance Polymers (ประเทศไทย)                           |
+-----------------------------------------------------------------------+
| -   Eastman Chemical Ltd., Singapore Branch (ประเทศสิงคโปร์)            |
+-----------------------------------------------------------------------+
| -   ExxonMobil Chemical Asia Pacific (ประเทศสิงคโปร์)                   |
+-----------------------------------------------------------------------+
| -   Fuji Chemical industries, Ltd.                                    |
+-----------------------------------------------------------------------+
| -   Imerys Mineral Ltd.(ประเทศฝรั่งเศส)                                 |
+-----------------------------------------------------------------------+
| -   Integrated Refinery Petrochemical Complex (ประเทศไทย) (IRPC)      |
+-----------------------------------------------------------------------+
| -   LG CHEM LTD. (เกาหลีใต้)                                            |
+-----------------------------------------------------------------------+
| -   Milliken Chemical                                                 |
+-----------------------------------------------------------------------+
| -   Nissho Corporation (Chisso Group) (ประเทศญี่ปุ่น)                     |
+-----------------------------------------------------------------------+
| -   Nova Chemical (international) S.A. (ประเทศ สวิสเซอร์แลนด์)           |
+-----------------------------------------------------------------------+
| -   OCV (Thailand) บริษัทในกลุ่มของ OCV Reinforcement Co., LTD            |
|     (เกิดจากการรวมกิจการระหว่าง Owens Corning Australia PTY              |
|     (ประเทศออสเตรเลีย) และ Saint Gobain’s Reinforcement)               |
+-----------------------------------------------------------------------+
| -   PTT Polymer Marketing Co., Ltd.                                   |
+-----------------------------------------------------------------------+
| -   Rio Tinto Mineral Asia Pte., Ltd.                                 |
+-----------------------------------------------------------------------+
| -   Sabic Asia Pacific Pte.Ltd. (ประเทศสิงคโปร์)                        |
+-----------------------------------------------------------------------+
| -   Samsung Chemical                                                  |
+-----------------------------------------------------------------------+
| -   Styrolution Co., Ltd.                                             |
+-----------------------------------------------------------------------+
| -   Styron (Hongkong) Limited                                         |
+-----------------------------------------------------------------------+
| -   Timcal/Graphite and Carbon (Member of IMERYS)                     |
+-----------------------------------------------------------------------+

  โดยทั่วไปแล้วสินค้าที่นำเข้ามาจากต่างประเทศมักจะมีตัวแทนจำหน่ายประมาณ 1-2 ราย
  ในขณะที่สินค้าในประเทศจะมีตัวแทนจำหน่ายมากกว่านั้นมาก เช่น กรณีของบริษัท พีทีพี โพลีเมอร์
  มาร์เก็ตติ้ง จำกัด มีตัวแทนจำหน่าย 34 รายเป็นต้น

  บริษัทมีการสั่งสินค้าเก็บไว้ในคลังสินค้าเพื่อส่งมอบให้ลูกค้าเมื่อมีการสั่งซื้อ
  แต่ในกรณีที่เป็นการสั่งสินค้าจำนวนมาก บริษัทจะดำเนินการจัดส่งจากผู้ผลิตจนถึงลูกค้าโดยตรง
  เพื่อลดต้นทุนและความยุ่งยากของการดำเนินการ

  การจัดหาสินค้ามาจากในประเทศในช่วงปี 2553 – 2555 ประมาณ 71 - 77%
  และต่างประเทศประมาณ 23 - 29% ดังแสดงได้ดังตารางดังต่อไปนี้

หน่วย: ล้านบาท

  ---------------- -------- -------- --------- -------- --------- ---------
                   2553              2554               2555      

                   มูลค่า     ร้อยละ    มูลค่า      ร้อยละ    มูลค่า      ร้อยละ

  ยอดซื้อในประเทศ    2,504    74       2,709     77       2,464     71

  ยอดซื้อต่างประเทศ   881      26       796       23       1,019     29

  รวม              3,385    100      3,505     100      3,483     100
  ---------------- -------- -------- --------- -------- --------- ---------

  โดยในปี 2554 ยอดซื้อในประเทศหลักมาจากบริษัท เอสซีจี พลาสติกส์ จำกัด โดยคิดเป็นร้อยละ
  59 ของยอดซื้อในประเทศทั้งหมด ในขณะที่ยอดซื้อจากต่างประเทศหลักมาจากบริษัท
  เอ็กซอนโมบิล เคมิคอล เอเชีย แปซิฟิกโดยคิดเป็นร้อยละ 40 ของยอดซื้อต่างประเทศทั้งหมด
  ในขณะที่ปี 2555 ยอดซื้อในประเทศหลักมาจากบริษัท เอสซีจี พลาสติกส์ จำกัด
  โดยคิดเป็นประมาณร้อยละ 37 ของยอดซื้อในประเทศทั้งหมด
  ลดลงจากเหตุการเปลี่ยนแปลงการเป็นตัวแทนจำหน่ายตามที่ได้กล่าวมาแล้วในช่วงต้น
  ในขณะที่ยอดซื้อจากต่างประเทศหลักมาจากบริษัท เอ็กซอนโมบิล เคมิคอล เอเชีย แปซิฟิก
  โดยคิดเป็นร้อยละ 46 ของยอดซื้อต่างประเทศทั้งหมดเนื่องจากมีสินค้าใหม่ (Product line)
  เพิ่มเติมมาในปี 2555

  สำหรับยอดขายของบริษัทจากผู้ผลิต/ผู้จำหน่ายที่มีสัญญาแต่งตั้งคิดเป็นประมาณมากกว่าร้อยละ 80
  ของยอดขายรวมของบริษัทและอัตรากำไรขั้นต้นเฉลี่ยของสินค้าจากตัวแทนจำหน่ายที่มีสัญญาแต่งตั้งใกล้เคียงกับอัตรากำไรขั้นต้นเฉลี่ยของสินค้าจากผู้ผลิต/ผู้จำหน่ายที่ไม่มีสัญญาแต่งตั้ง

  นโยบายเกี่ยวกับสินค้าคงคลัง

  บริษัทมีนโยบายเก็บสินค้าให้เหมาะสม
  และสอดคล้องกับความจำเป็นสำหรับการส่งให้ลูกค้าอย่างทันเวลา
  โดยมีระยะเวลาการเก็บสินค้าเฉลี่ยประมาณ 20 วันสำหรับสินค้าที่ผลิตในประเทศและเฉลี่ย
  73-110 วัน สำหรับสินค้านำเข้าจากต่างประเทศ
  โดยบริษัทจะมีการกำหนดขนาดการสั่งซื้อที่เป็นมาตรฐาน
  และมีการวางแผนเก็บสินค้าคงคลังโดยพิจารณาถึงระยะเวลาการสั่งซื้อ
  และมีการพยากรณ์ยอดขาย
  โดยจะเก็บสินค้าประเภทที่มีระยะเวลาในการสั่งสินค้านานและมีความผันผวนของราคาต่ำไว้มากในคลังสินค้า
  เพื่อสำรองไว้เพื่อจัดส่งให้ลูกค้า ทั้งนี้บริษัทไม่มีนโยบายกักตุนสินค้าเพื่อเก็งกำไร
  บริษัทมีระบบควบคุมการเก็บสินค้าโดยสินค้าทุกชิ้นที่นำเข้าจะต้องมีใบส่งสินค้าจากผู้ผลิตและมีใบนำเข้าคลังสินค้า
  สินค้าทุกชิ้นที่ออกต้องมีใบจ่ายสินค้าออกจากคลังสินค้า ดังนั้น
  จำนวนสินค้าในคลังสินค้าจึงตรงกับจำนวนในระบบบัญชี
  โดยบริษัทจะมีการสุ่มตรวจเช็คสินค้าคงคลังทุกเดือน และมีการตรวจเช็คทั้งหมดปีละ 2 ครั้ง คือ
  1 มิถุนายน และ 1 ธันวาคม

  บริษัทใช้ระบบ FIFO (First In, First Out)
  เพื่อไม่ให้เกิดปัญหาสินค้าเสื่อมสภาพจากการเก็บนานเกินควร
  และมีระบบแจ้งเตือนสินค้าที่ไม่มีการเคลื่อนไหวเป็นเวลานานเกิน 6 เดือน
  ทั้งนี้สินค้าของบริษัทมีอายุการเก็บโดยไม่เสื่อมสภาพเฉลี่ยประมาณไม่น้อยกว่า 2 ปี

  ในปี 2555 บริษัทมีคลังสินค้าในบริเวณบริษัท3 หลัง
  อยู่ในบริเวณเดียวกับพื้นที่บริษัทคลังสินค้าแรกมีพื้นที่ประมาณ 1,200 ตร.ม. และมีพื้นที่ชั้นลอยอีก
  400 ตร.ม. คลังสินค้าที่ 2 มีพื้นที่ประมาณ 1,200 ตร.ม. และคลังสินค้าที่ 3
  เป็นคลังสินค้าชั่วคราวพื้นที่ประมาณ 750 ตร.ม. ส่วนคลังสินค้าที่ 4
  บริษัทได้เช่าพื้นที่จากโกดังกันตารัติ ตั้งอยู่ริมถนนกิ่งแก้ว ห่างจากบริษัทประมาณ 2 กิโลเมตร
  พื้นที่ประมาณ 4,320 ตร.ม. โดยเริ่มใช้เมื่อวันที่ 1 สิงหาคม 2551
  และสัญญาฉบับปัจจุบันสิ้นสุดสัญญาเช่าวันที่ 31 ธันวาคม 2555
  และมีแผนในการขยายพื้นที่เช่าจากโกดังกันตารัติ เพิ่มเติมอีก 1,360 ตร.ม. ในปี 2556
  ในกรณีที่พื้นที่จัดเก็บไม่เพียงพอ ทางบริษัทมีการติดต่อเช่าพื้นที่จัดเก็บกับ บริษัท ยูเซ็น โลจิสติกส์
  จำกัด คลังสินค้าตั้งอยู่ที่ 33/9 หมู่ 1 สถานีขนส่งสินค้าร่มเกล้า ถนนเจ้าคุณทหาร
  แขวงคลองสามประเวศ เขตลาดกระบัง กรุงเทพฯ และ บริษัท คมนาสาน จำกัด
  คลังสินค้าตั้งอยู่ที่ 7/2 ถนนมาบชลูด – แหลมสน ตำบลห้วยโป่ง อำเภอเมือง ระยอง
  โดยมีค่าใช้จ่ายผันแปรตามปริมาณสินค้า และจำนวนวันที่นำฝาก

  การจัดเก็บสินค้าของบริษัทจะมีหลักเกณฑ์ในการพิจารณา คือ แบ่งตามประเภทของสินค้า
  โดยจัดแบ่งเป็น สินค้า Commodity, Engineering, Chemical, Dangerous and
  Harzardous Cargo โดย

-   จัดเก็บสินค้าประเภท Commodity ไว้ที่คลังสินค้าหลังที่ 2 คลังสินค้าชั่วคราว
    และคลังกันตารัติ สินค้าประเภท Commodity จะมีความเคลื่อนไหวบ่อย
    และปริมาณในการเคลื่อนไหวแต่ละครั้ง ค่อนข้างมาก แต่จะเป็นสินค้าที่มีราคาไม่สูง

-   จัดเก็บสินค้าประเภท Engineering ไว้ที่คลังสินค้าหลังที่หนึ่งบริเวณพื้นที่ด้านล่าง
    และจัดเก็บสินค้าประเภท Chemical ไว้บริเวณชั้นลอย
    เนื่องจากลักษณะของสินค้าจะแตกต่างกัน และลักษณะของบรรจุภัณฑ์ของสินค้าประเภท
    Chemical จะแตกต่างจากเม็ดพลาสติก คือ จะบรรจุถุง
    และบรรจุอยู่ในกล่องกระดาษอีกชั้นหนึ่งไม่สามารถซ้อนทับได้ สินค้าประเภท Engineering
    และ Chemical จะมีความถี่ในการเคลื่อนไหว และปริมาณการเคลื่อนไหวน้อยกว่าประเภท
    Commodity สินค้าส่วนใหญ่จะนำเข้าจากต่างประเทศ และจะมีมูลค่าของสินค้าค่อนข้างสูง
    ทั้งนี้ในสินค้าประเภท Chemical บางเกรดที่มีการแบ่งบรรจุภัณฑ์
    จะจัดเก็บบรรจุภัณฑ์ที่ทำการแบ่งไว้ต่างหากที่ชั้นสำหรับวางสินค้าโดยแยกตามขนาดของบรรจุภัณฑ์และรหัสสินค้า
    ทั้งนี้จำเป็นต้องตรวจสอบอุณหภูมิของคลังสินค้า ซึ่งมีผลต่อการจัดเก็บสินค้าประเภท Chemical
    ไม่ให้ได้รับผลกระทบจากอุณหภูมิที่สูงเกินไป ส่งผลต่อคุณภาพของสินค้า

-   การจัดเก็บสินค้าประเภท Dangerous and Hazardous Cargo หรือสินค้าอันตราย
    เป็นสินค้าเกรดพิเศษบางชนิดที่ต้องการการเก็บรักษาเป็นพิเศษนั้น
    ทางบริษัทได้จัดเก็บไว้ที่คลังสินค้าที่ได้รับใบอนุญาตในการประกอบการคลังสินค้าอันตราย ได้แก่
    บริษัท บีเอ็มที แปซิฟิค จำกัด (เดิมชื่อ บริษัท บางกอก โมเดอร์น เทอร์มินอล จำกัด)

-   การจัดเก็บสินค้าในคลังสินค้าทัณฑ์บน
    เป็นสินค้าที่นำเข้ามาสำหรับลูกค้าที่ได้รับสิทธิพิเศษทางภาษี
    เนื่องจากกระบวนการในการนำเข้าสินค้า
    โดยผ่านคลังสินค้าทัณฑ์บนจะยังคงใช้สิทธิพิเศษทางภาษีที่ลูกค้ามีได้ (กลุ่ม BOI หรือ
    ลูกค้าที่อยู่ในพื้นที่ EPZ)

  โดยลักษณะการจัดเก็บสินค้า จะจัดแยกสินค้าแต่ละรหัสสินค้าให้อยู่ในกอง
  และแถวเดียวกันเป็นหลัก โดยในแต่ละกองจะจัดเก็บสินค้าน้ำหนัก 1,000 – 1,500 กิโลกรัม
  สินค้าของผู้ผลิตเดียวกัน จะจัดเก็บอยู่ในบริเวณเดียวกัน
  และในการจัดวางสินค้ามีการจัดทำเอกสารกำกับกองสินค้าและแถวสินค้าให้สามารถควบคุมความถูกต้องในการดำเนินการนำเข้าเก็บ
  และนำส่งมอบ อีกทั้งจัดแถวของสินค้าให้มีพื้นที่สำหรับ เดินตรวจสอบความเรียบร้อยของสินค้าได้
  สม่ำเสมอ โดยคำนึงถึงความปลอดภัยของผู้ปฏิบัติงานในคลังสินค้าเป็นสิ่งสำคัญ

  ทั้งนี้ในการจัดเก็บสินค้า
  จะจัดเก็บสินค้าที่มีความเคลื่อนไหวสม่ำเสมอของแต่ละคลังสินค้าไว้บริเวณพื้นที่ด้านหน้า
  ใกล้ประตูคลังสินค้าเพื่อความสะดวกรวดเร็วในการปฏิบัติงาน
  โดยที่ในบางช่วงเวลาที่มีสินค้าเข้าเป็นจำนวนมากนั้นอาจทำให้ไม่สามารถจัดวางสินค้าในเกรดเดียวกันไว้ด้วยกันได้
  เนื่องจากการซ้อนทับสินค้าด้วยสินค้าใหม่จะทำให้การควบคุมวิธี FIFO เป็นไปได้ยาก
  ทั้งนี้สินค้าดังกล่าวจะถูกจัดวางเป็นแถวใหม่ และลงบันทึกวันรับสินค้าในเอกสารกำกับสินค้า
  เพื่อเป็นข้อมูล และใช้ในการจ่ายสินค้าต่อไป โดยในปี 2555 อยู่ในระหว่างการดำเนินการข้อมูล
  และพัฒนาโปรมแกรม ERP ของบริษัทใหม่ และจะเริ่มใช้งานจริงตั้งแต่ 1 มกราคม 2556
  ทั้งนี้ในส่วนของการบริหารคลังสินค้า ได้ใช้ประโยชน์เกี่ยวกับการควบคุม การรับเข้า – จ่ายออก
  แบบควบคุม Lot by Lot และบันทึก Lot Number ของสินค้า ทำให้สามารถควบคุม FIFO
  ได้มีประสิทธิภาพมากขึ้น

3.4 งานที่ยังไม่ได้ส่งมอบ

  -ไม่มี-